open-index/open-wikipedia-markdown huggingface dataset:
สนามเด็กเล่น

[200px|thumb|right|สนามเด็กเล่นแบบพิเศษที่มีรูปทรงคล้ายกับเรือที่[ประเทศเยอรมนี]]
[200px|right|thumb|[สตอร์มทรูปเปอร์ในสนามเด็กเล่น]]
200px|right|thumb|สนามเด็กเล่นที่มีผู้คนคับคั่งในตุรกี
[200px|thumb|สนามเด็กเล่นภายใน[โรงเรียนมารีย์อนุสรณ์ จังหวัดบุรีรัมย์ ประเทศไทย]]

**สนามเด็กเล่น** () เป็นสถานที่ที่ออกแบบสำหรับเด็กสามารถเล่น ณ ที่แห่งนี้ได้โดยเฉพาะ โดยอาจจะเป็นในบ้านก็ได้ แต่โดยปกติแล้วมักจะอยู่ที่กลางแจ้ง (บางทีอาจจะเรียกว่า ที่เด็กเล่น ในบางภูมิภาค)

สนามเด็กเล่นสมัยใหม่มักมีอุปกรณ์สำหรับพักผ่อนหย่อนใจ เช่น กระดานหก, ม้าเวียน, ชิงช้า, สไลด์, จังเกิ้ลยิม, บาร์โหนเด็กเล่น, กระบะทราย, สปริงไรเดอร์, มังกี้บาร์, บันไดหนือศีรษะ, แหวนราวสำหรับออกกำลังกาย, ห้องเด็กเล่น และเขาวงกต เครื่องเล่นจำนวนมากช่วยให้เด็กพัฒนาการประสานงานทางกายภาพ, ความแข็งแรง และความยืดหยุ่น รวมทั้งให้การพักผ่อนหย่อนใจและความสนุกสนาน เช่นเดียวกับสนามเด็กเล่นสมัยใหม่ที่มีโครงสร้างการเล่นซึ่งเชื่อมโยงหลายอุปกรณ์ที่ต่างกัน

สนามเด็กเล่นมักจะมีสิ่งอำนวยสำหรับการเล่นกีฬาสำหรับผู้ใหญ่ เช่น สนามเบสบอล, เวทีเล่นสเก็ต, สนามบาสเก็ตบอล หรือลูกโยง

ทั้งนี้ อุปกรณ์สำหรับสนามเด็กเล่นสาธารณะ หมายถึงอุปกรณ์สำหรับใช้ในพื้นที่เล่นในสวนสาธารณะ, โรงเรียน, สถานดูแลเด็ก, สถาบันการศึกษา, ที่อยู่อาศัยหลายครอบครัว, ร้านอาหาร, รีสอร์ท และสถานพัฒนากิจกรรมนันทนาการ รวมถึงพื้นที่อื่นๆในการใช้พื้นที่สาธารณะ

## อ้างอิง

* Ajzen, I. (1991). The theory of planned behaviour. Organisational Behaviour and Human Decision Processes, 50, 179-211.
* Biddle, S. J., & Mutrie, N. (2001). Psychology of physical activity: Determinants, well-being and interventions. Abingdon: Routledge.
* Ekeland, E., Heian, F., & Hagen, K.B. (2005). Can exercise improve self-esteem in children and young people? A systematic review of randomised controlled trials. British Journal of Sports Medicine, 39, 792-798.
* Department of Health (2004). The benefits of regular physical activity. A report from the Chief Medical Officer. At least five days a week: evidence on the impact of physical activity and its relationship to health. Retrieved September 25, 2006 from http://www.dh.gov/PublicationsAndStatistics/Publications/ PublicationsPolicyAndGuidance/PublicationsPolicyAndGuidanceArticles/fs/en?CONTENT_ID=40809948chk=1Ft1Of.

## แหล่งข้อมูลอื่น
* National Program for Playground Safety — U.S. clearinghouse for playground safety information]

หมวดหมู่:สวนสาธารณะ
ตำหนิแต่กำเนิด

**ตำหนิแต่กำเนิด** () หรือ**ปาน** เป็นความผิดปกติซึ่งไม่ร้ายอย่างหนึ่งของผิวหนัง ปรากฏขึ้นตั้งแต่เกิดหรือไม่นานหลังเกิด (ส่วนใหญ่ปรากฏในเดือนแรก) อาจเกิดขึ้นที่ใดก็ได้บนผิวหนัง ตำหนิแต่กำเนิดนี้ส่วนใหญ่เกิดจากการเจริญมากผิดปกติของหลอดเลือด เมลาโนซัยต์ กล้ามเนื้อเรียบ ไขมัน ไฟโบรบลาสต์ หรือเคราติโนซัยต์
หมวดหมู่:ผิวหนัง
กี่เพ้า (ละครโทรทัศน์)

**กี่เพ้า** เป็นนวนิยายที่ประพันธ์โดย พงศกร (นายแพทย์พงศกร จินดาวัฒนะ) นำมาสร้างเป็นละครโทรทัศน์ทางสถานีโทรทัศน์ไทยทีวีสีช่อง 3 สร้างโดย บริษัท บรอดคาซท์ ไทย เทเลวิชั่น จำกัด บทโทรทัศน์โดย นันทวรรณ รุ่งวงศ์พาณิชย์-ตุณย์ กำกับการแสดงโดย โชติรัตน์ รักเริ่มวงษ์ และออกอากาศครั้งแรกในวันที่ 1 พฤศจิกายน พ.ศ. 2555 และนำมาออกอากาศอีกครั้ง ในรายการละครดังข้ามเวลา ทุกวันจันทร์ - ศุกร์ 8.30 น.

การแสดงของแอน ทองประสม ในละครเรื่องนี้ยังได้รับรางวัลดารานำหญิงยอดเยี่ยมจากท็อปอวอร์ด 2012 และละครยังมีการเสนอชื่อเข้าชิงรางวัลอีกมากมาย

## นักแสดง

## เรตติ้ง
ผลสำรวจจาก AC Nielsen
http://www.agbnielsen.com/whereweare/localnews.asp?id=0&country=Thailand&newstype=L&mode=search&year=2012&language=english

## รางวัล

## อ้างอิง

## แหล่งข้อมูลอื่น
* kiphao 
* เรื่องย่อละคร กี่เพ้า
* 

หมวดหมู่:นวนิยายไทยที่ประพันธ์โดย พงศกร
หมวดหมู่:ละครโทรทัศน์ไทยในปี พ.ศ. 2555
หมวดหมู่:ละครโทรทัศน์ช่อง 3
หมวดหมู่:ละครโทรทัศน์โดยบรอดคาซท์ ไทย เทเลวิชั่น
เครื่องกระตุกหัวใจไฟฟ้าชนิดอัตโนมัติ

thumb|upright|เครื่องกระตุกหัวใจไฟฟ้าชนิดอัตโนมัติในสภาพพร้อมใช้งาน
**เครื่องกระตุกหัวใจไฟฟ้าชนิดอัตโนมัติ** () เป็นอุปกรณ์อิเล็กทรอนิกส์แบบพกพาชนิดหนึ่ง สามารถวินิจฉัยภาวะหัวใจเต้นผิดจังหวะที่เป็นอันตรายถึงชีวิตชนิดเวนทริคูลาร์ฟิบริลเลชัน (ภาวะหัวใจห้องล่างเต้นแผ่วระรัว) และเวนทริคูลาร์แทคีคาร์เดีย (ภาวะหัวใจห้องล่างเต้นเร็วผิดปกติ) ได้โดยอัตโนมัติ และสามารถให้การรักษาด้วยการช็อกไฟฟ้ากระตุกหัวใจได้โดยใช้กระแสไฟฟ้าหยุดรูปแบบการเต้นของหัวใจที่ผิดจังหวะ เพื่อเปิดโอกาสให้หัวใจกลับมาเต้นใหม่ในจังหวะที่ถูกต้อง

เครื่อง AED ถูกออกแบบมาให้ใช้ได้โดยคนทั่วไป โดยจะให้คำแนะนำผ่านเสียงพูดและภาพประกอบบนจอ โดยถูกรวมอยู่ในการเรียนการสอนการปฐมพยาบาล การอบรมผู้ปฏิบัติการแพทย์ฉุกเฉิน (first responder) และการช่วยกู้ชีพ (CPR) ทุกระดับขั้น รวมถึงขั้นพื้นฐาน (basic life support)

## การใช้
1.ติดแผ่น AED ให้แนบสนิทกับหน้าอกของผู้ป่วย กรณีที่ผู้ป่วยสวมเสื้อ หากจำเป็นสามารถใช้กรรไกรตัดเสื้อผู้ป่วยออกได้

2.การติดแผ่น AED ต้องแน่ใจว่าติดแนบสนิทกับหน้าอกของผู้ป่วย และหน้าอกของผู้ป่วยต้องแห้งสนิทดี ไม่เปียกน้ำ ไม่เปียกเหงื่อ หากเปียกต้องใช้ผ้าขนหนูเช็ดให้แห้ง

3.การติดแผ่น AED เริ่มต้นด้วยการลอกแผ่นพลาสติกด้านหลังออก จากนั้นติดแผ่น AED ตามรูปที่แสดง เครื่องบางรุ่นจะมีรูปแสดงการติดแผ่น AED ที่ถูกต้องบนตัวแผ่นนำไฟฟ้าหรือตัวเครื่อง

4.ติดแผ่น เครื่องกระตุกหัวใจไฟฟ้า (AED) ลอกแผ่นพลาสติกด้านหลังออก ก่อนนำไปติดให้แนบสนิทกับผู้ป่วยด้วยความรวดเร็ว แผ่นหนึ่งติดไว้ใต้กระดูกไหปลาร้า และอีกแผ่นติดใต้ราวนมซ้ายด้านข้างลำตัวthumb|

### ภาวะที่รักษาได้
เครื่อง AED ใช้รักษาภาวะหัวใจหยุดที่มีสาเหตุมาจากหัวใจเต้นผิดจังหวะ ส่วนใหญ่เครื่องจะสามารถรักษาหัวใจเต้นผิดจังหวะได้ 2 ชนิดหลักๆ คือ

1. เวนทริคูลาร์ แทคีคาร์เดีย (หัวใจห้องล่างเต้นเร็ว) ชนิดคลำชีพจรไม่ได้ (VT หรือ V-Tach)

2. เวนทริคูลาร์ ฟิบริลเลชัน (หัวใจห้องล่างเต้นแผ่วระรัว) (VF หรือ V-Fib)

ทั้งสองภาวะนี้เป็นภาวะซึ่งหัวใจยังเต้นอยู่ แต่เต้นในจังหวะที่ผิดปกติจนเป็นอันตรายต่อชีวิต ใน VT เป็นภาวะที่หัวใจเต้นเร็วมากเกินไปจนไม่สามารถสูบฉีดเลือดไปเลี้ยงร่างกายได้มากพอ เมื่อเป็นมากถึงระดับหนึ่งจะกลายเป็น VF ซึ่งกระแสไฟฟ้าในหัวใจที่คอยกระตุ้นให้กล้ามเนื้อหัวใจทำงานนั้นเกิดความปั่นป่วนอย่างมากจนกล้ามเนื้อหัวใจเต้นไม่ประสานกัน ไม่เกิดเป็นกลไกสูบฉีดเลือด หากยังเป็นต่อไปกระแสไฟฟ้าหัวใจจะปั่นป่วนมากขึ้น จนหัวใจหยุดเต้น

เครื่อง AED ทำงานเช่นเดียวกับเครื่องกระตุกหัวใจธรรมดาอื่น ๆ คือไม่ได้ถูกออกแบบมาให้ช็อคหัวใจที่หยุดเต้นแบบไม่มีคลื่นไฟฟ้า (เส้นคลื่นไฟฟ้าหัวใจแบนราบ) ซึ่งไม่เกิดประโยชน์ใด ๆ ผู้ป่วยที่หัวใจหยุดเต้นโดยสิ้นเชิงจะมีโอกาสรอดชีวิตได้ด้วยการนวดหัวใจและการใช้ยากระตุ้นหัวใจเท่านั้น หลังจากนั้นเมื่อเกิดเป็นคลื่นหัวใจชนิดที่สามารถช็อคไฟฟ้าได้แล้วจึงจะมีบทบาทของการช็อคหัวใจ

## อ้างอิง

หมวดหมู่:สรีรวิทยาไฟฟ้าของหัวใจ
หมวดหมู่:อุปกรณ์ในเวชศาสตร์ฉุกเฉิน
การลงประชามติแยกรัฐเกแบ็กเป็นเอกราช พ.ศ. 2538

**การลงประชามติแยกรัฐเกแบ็กเป็นเอกราช พ.ศ. 2538** เป็นการลงประชามติครั้งที่สองซึ่งถามผู้มีสิทธิ์เลือกตั้งในรัฐเกแบ็ก ประเทศแคนาดา ว่ารัฐเกแบ็กควรแยกตัวจากแคนาดาและจัดเป็นรัฐอิสระหรือไม่ โดยคำถามว่า:

"คุณเห็นด้วยหรือไม่ที่เกแบ็กควรเป็นเอกราชหลังทำคำเสนออย่างเป็นทางการต่อแคนาดาสำหรับความร่วมมือทางเศรษฐกิจและการเมืองแบบใหม่ภายในขอบเขตของร่างกฎหมายซึ่งเกี่ยวข้องกับอนาคตของเกแบ็กและของความตกลงที่ลงนามเมื่อวันที่ 12 มิถุนายน พ.ศ. 2538"

การลงประชามติ พ.ศ. 2538 แตกต่างจากการลงประชามติแยกรัฐเกแบ็กเป็นเอกราชครั้งแรกเมื่อ พ.ศ. 2523 ตรงที่ คำถามเมื่อ พ.ศ. 2523 นั้นเสนอเพื่อเจรจา "เอกราช-ความสัมพันธ์" กับรัฐบาลแคนาดา ขณะที่คำถามเมื่อ พ.ศ. 2538 เสนอ "เอกราช" ตลอดจนข้อเสนอความร่วมมือแบบรับเลือกกับส่วนที่เหลือของแคนาดา

การลงประชามติมีขึ้นในวันที่ 30 ตุลาคม พ.ศ. 2538 ผลปรากฏว่า รัฐเกแบ็กยังคงเป็นส่วนหนึ่งของแคนาดาต่อไป ด้วยคะแนนเสียงเฉียดฉิว 50.58% ต่อ 49.42%

## ผล
ขณะมีการลงประชามติ สมเด็จพระราชินีกำลังประทับอยู่ที่จุดแวะเติมน้ำมันในลอสแอนเจลิสระหว่างทางไปยังการประชุมประมุขรัฐบาลเครือจักรภพ พ.ศ. 2538 ในออกแลนด์ ประเทศนิวซีแลนด์ พระองค์ทรงขอให้นักบินยังไม่นำเครื่องขึ้นจนกว่าจะทรงทราบผลการลงประชามติ

การแยกรัฐเกแบ็กเป็นเอกราชนั้นถูกปฏิเสธโดยผู้มีสิทธิ์เลือกตั้ง แต่มีช่องว่างน้อยกว่าใน พ.ศ. 2523 โดย 50.58% เลือก "ไม่" และ 49.42% เลือก "ใช่" สถิติ 94% ของผู้ลงทะเบียนในรัฐเกแบ็ก 5,087,009 คน ไปใช้สิทธิ์

ผลเลือก "ใช่" ส่วนใหญ่อยู่ในหน่วยเลือกตั้งสภานิติบัญญัติแห่งชาติ 81 หน่วยจาก 125 หน่วย แต่มีแนวโน้มเป็นหน่วยที่มีประชากรน้อย ยกเว้นพื้นที่ชนพื้นเมือง การเลือก "ไม่" ส่วนใหญ่กระจุกตัวอยู่ในหน่วยเลือกตั้งเขตเมือง

## อ้างอิง

หมวดหมู่:พ.ศ. 2538
หมวดหมู่:การลงประชามติแยกเป็นเอกราช
อเล็กซานเดอร์ รืยบัค

**อเล็กซานเดอร์ อีการาวิช รืยบัค** (, ; เกิดวันที่ 13 พฤษภาคม ค.ศ. 1986) เป็นนักร้อง นักแต่งเพลง และนักแสดงชาวนอร์เวย์เชื้อสายเบลารุส โดยอาศัยอยู่ที่ออสโล ประเทศนอร์เวย์ เขามีบทบาทในวงการโทรทัศน์อย่างมากและได้ออกทัวร์คอนเสิร์ตในยุโรป โดยเฉพาะในภูมิภาคสแกนดิเนเวียและยุโรปตะวันออก ตลอดช่วงต้นทศวรรษ 2010 อเล็กซานเดอร์แสดงดนตรีในภาษาอังกฤษ ภาษารัสเซีย และภาษานอร์เวย์ และได้วางจำหน่ายอัลบั้มมาแล้วห้าอัลบั้ม

เขาวางจำหน่ายอัลบั้มแรกในปี 2009 ในชื่อ *[[แฟรีเทลส์ (อัลบั้มของอเล็กซานเดอร์ รืยบัค)|แฟรีเทลส์]]* โดยอัลบั้มนี้ติดชาร์ต 20 อันดับแรกในเก้าประเทศในยุโรป รวมถึงอันดับสูงสุดในประเทศนอร์เวย์และรัสเซีย ต่อมาภายหลังจากออกอัลบั้ม *แฟรีเทลส์* และ *[[โนบาวน์ดารีส์ (อัลบั้มของอเล็กซานเดอร์ รืยบัค)|โนบาวน์ดารีส์]]* (ค.ศ. 2010) อเล็กซานเดอร์ก็ผันตัวมาเป็นศิลปินครอบครัว ที่เน้นดนตรีเด็กและดนตรีคลาสสิก และมักแสดงร่วมกับวงออร์เคสตราเยาวชน

อเล็กซานเดอร์เป็นตัวแทนของในการประกวดเพลงยูโรวิชัน‎ปี 2009 ที่มอสโก ประเทศรัสเซีย ด้วยเพลง "แฟรีเทล" โดยเขาชนะเลิศการแข่งขันด้วยคะแนน 387 คะแนน นับเป็นผลงานที่ชนะการประกวดที่ได้รับคะแนนมากที่สุดด้วยระบบการให้คะแนน ณ เวลานั้น และเขายังนับเป็นศิลปินชายเดี่ยวที่มีอายุน้อยที่สุดที่ชนะการประกวดเพลงยูโรวิชัน ด้วยอายุเพียง 23 ปี และเป็นผู้ชนะคนแรกที่เกิดในเบลารุส

หลังจากนั้นเขาก็ได้มีส่วนร่วมในการประกวดเพลงยูโรวิชันอีกหลายครั้ง เช่นที่เขาได้กลับมาเป็นตัวแทนของอีกครั้งในการประกวดเพลงยูโรวิชันปี 2018 ด้วยเพลง "แดตส์ฮาวยูไรต์อะซอง" ซึ่งได้ชนะรอบรองชนะเลิศรอบที่ 2 และได้รัยอันดับที่ 15 ในรอบชิงชนะเลิศ เขายังได้ทำการแสดงเปิดรอบชิงชนะเลิศของ และในการแสดงชุดพิเศษของ และ  อเล็กซานเดอร์เป็นผู้แสดงความคิดเห็นเกี่ยวกับการประกวดอยู่บ่อยครั้ง และยังทำงานเป็นนักข่าวในปี 2011 และเป็นกรรมการตัดสินการประกวดระดับประเทศของเบลเยียมใน และ  อีกด้วย

## อ้างอิง

## แหล่งข้อมูลอื่น

*เว็บไซต์ทางการ
*เพจเฟซบุ๊กทางการ

หมวดหมู่:นักร้องนอร์เวย์
หมวดหมู่:ผู้ชนะการประกวดเพลงยูโรวิชัน
หมวดหมู่:นักแสดงนอร์เวย์
หมวดหมู่:ชาวนอร์เวย์เชื้อสายเบลารุส
หมวดหมู่:บุคคลจากมินสค์
หมวดหมู่:บุคคลจากเทศมณฑลวีเกิน
ซาทูร่า เกมทะลุมิติจักรวาล

**ซาทูร่า เกมทะลุมิติจักรวาล** () เป็นภาพยนตร์อเมริกัน ที่ออกฉายวันที่ 11 พฤศจิกายน ค.ศ. 2005 เป็นภาพยนตร์แนวผจญภัย, แอคชั่น, แฟนตาซี

## เนื้อเรื่องย่อ
10 ปี ที่แล้วเกมกระดาน จูแมนจี้ เกมดูดโลกมหัศจรรย์ เคยทำให้ผู้ชมทั้งโลกต้องหยุดหายใจ ครั้งนี้มันถูกค้นพบอีกครั้ง! การผจญภัยฝ่าด่านหฤโหดของเกมกระดาน ได้ถูกเปิดขึ้นอีกครั้ง เมื่อ 2 พี่น้อง แดนนี่ (จานาห์ โบโบ) และ วอลเตอร์ (จอช ฮัทเชอร์สัน) ถูกทิ้งให้อยู่ในความดูแลของ ลิซ่า (คริสเต็น สจ๊วต) พี่สาวจอมซ่า แดนนี่ได้ค้นพบเกมส์กระดานแก่าแก่ ซาทูร่า โดยบังเอิญ เขาจึงชวนวอลเตอร์ให้มาเล่นเกมนี้ด้วย โดยสองพี่น้องหารู้ไม่ว่า ตนเองกำลังก้าวเข้าสู่ โลกนอกจักรวาลที่มืดมิด และเต็มไปด้วยสัตว์ร้าย ทุกๆ หมากที่เดิน ตั้งแต่ตาแรกที่เริ่มเล่น พวกเขาต้อง เผชิญหน้ากับอุปสรรคแต่ละด่านที่สุดหฤโหด สิ่งเดียวที่ต้องทำคือ 1.ยอมตาย 2.เอาชีวิตรอดจนกว่าจะจบเกม หรือ 3. ยอมติดอยู่ในเกม ซาทูร่า ตลอดกาล!

## นักแสดง

## อ้างอิง

## แหล่งข้อมูลอื่น
* 
* 
* 
* 

## ดูเพิ่ม
* จูแมนจี้ 
* จูแมนจี้ เกมดูดโลกมหัศจรรย์ 
* จูแมนจี้ เกมดูดโลกบุกป่ามหัศจรรย์ 

หมวดหมู่:ภาพยนตร์ผจญภัยแฟนตาซี
หมวดหมู่:ภาพยนตร์ที่สร้างจากนิยาย
หมวดหมู่:ภาพยนตร์โดยโคลัมเบียพิกเจอส์
หมวดหมู่:ภาพยนตร์ที่ออกฉายในปี พ.ศ. 2548
หมวดหมู่:ภาพยนตร์ภาคต่อ
หมวดหมู่:ภาพยนตร์เดินทางข้ามเวลา
หมวดหมู่:ภาพยนตร์โลดโผน
หมวดหมู่:ภาพยนตร์อเมริกัน
เมย์ ยัง

**จอห์นนี เมย์ ยัง** (Johnnie Mae Young; 12 มีนาคม ค.ศ. 1923 - 14 มกราคม ค.ศ. 2014) เป็นอดีตนักมวยปล้ำอาชีพชาวอเมริกันของWWF และได้เข้าสู่หอเกียรติยศดับเบิลยูดับเบิลยูอีประจำปี 2008

## ผลงานแชมป์และรางวัล
* **[[Championship Wrestling from Florida]]**
** NWA Florida Women's Championship (1 time)
* **[[National Wrestling Alliance]]**
** NWA United States Women's Championship (1 time)
** NWA Women's World Tag Team Championship (1 time) &ndash; with Ella Waldek
* **[[Professional Wrestling Hall of Fame and Museum|Professional Wrestling Hall of Fame]]**
** Class of 2004
* **[[WWE|World Wrestling Federation/World Wrestling Entertainment/WWE]]**
** Miss Royal Rumble (1 time)
** Slammy Award for Knucklehead Moment of the Year (2010) 
** WWE Hall of Fame (Class of 2008)

## หมายเหตุ

## อ้างอิง
*
*

## แหล่งข้อมูลอื่น
*Profile at Online World of Wrestling
*WWE Hall of Fame profile of Mae Young
*

หมวดหมู่:บุคคลที่เกิดในปี พ.ศ. 2466
หมวดหมู่:บุคคลที่เสียชีวิตในปี พ.ศ. 2557
หมวดหมู่:นักมวยปล้ำอาชีพหญิงชาวอเมริกัน‎
หมวดหมู่:ผู้ฝึกสอนมวยปล้ำอาชีพ
หมวดหมู่:ผู้เข้าสู่หอเกียรติยศดับเบิลยูดับเบิลยูอี
หมวดหมู่:หอเกียรติยศและพิพิธภัณฑ์มวยปล้ำอาชีพ
รอยัลรัมเบิล (2012)

**รอยัลรัมเบิล (2012)** เป็นรายการมวยปล้ำอาชีพศึกใหญ่ หรือ เพย์-เพอร์-วิว ของ ดับเบิลยูดับเบิลยูอี ในปี 2012 ซึ่งจะจัดเป็นปีที่ 25 แล้ว สถานที่จัดคือ สก๊อตเทรด เซ็นเตอร์ ใน เซนต์หลุยส์, รัฐมิสซูรี สหรัฐอเมริกา โดยจะจัดในวันที่ 29 มกราคม พ.ศ. 2555 ซึ่งจัดหลังจากทีแอลซี: เทเบิล แลดเดอร์ แอนด์ แชร์ (2011) โดยจะมีแมตช์การปล้ำรอยัลรัมเบิล

สำหรับประเทศไทย ศึกรอยัลรัมเบิลมีออกอากาศทางทรูวิชั่นส์ ช่องทรูสปอร์ต ในวันอาทิตย์ที่ 12 กุมภาพันธ์ 2012 ซึ่งช้ากว่าสหรัฐอเมริกาถึง 2 สัปดาห์

## เบื้องหลัง
ในรอว์ 12 ธันวาคม ระหว่างแมตช์ จอห์น ซีนา กับ มาร์ก เฮนรี เคนได้กลับมาจากอาการบาดเจ็บโดยใส่หน้ากากอีกครั้ง และได้มาเล่นงานซีนาด้วยท่าโชคสแลมอย่างไม่มีเหตุผล ต่อมาในรอว์ 2 มกราคม จอห์น ซีนา ได้จับคู่กับ บิ๊กโชว์ และแซค ไรเดอร์ เจอกับ เคน, มาร์ก เฮนรี และแจ็ก สแวกเกอร์  ในแมตช์การปล้ำแทคทีม 6 คน แต่ว่าเคนไม่ออกมา เลยให้เป็นการปล้ำ 3 รุม 2 สุดท้ายซีนา, บิ๊กโชว์ และไรเดอร์เอาชนะไปได้ แต่ว่าหลังจากจบแมตช์ เพลงเปิดตัวของเคนดังขึ้น ซีนาเลยลงจากเวทีเดินตรงไปที่ทางเดินเปิดตัวเพื่อจะเคลียร์กับเคน แต่ว่าเคนโผล่มาจากใต้เวทีแล้วกระทืบไรเดอร์บนเวที จากนั้นเคนก็ลากขาไรเดอร์กลับหลุมบนเวที แต่ซีนาก็มาช่วยได้สำเร็จแล้วพยายามคลานนี้ห่างออกมา ทันทีทันใดนั้นหลุมก็ระเบิดและมีเพลิงโหมออกมาจากปากหลุมทันที

ในทีแอลซี: เทเบิล แลดเดอร์ แอนด์ แชร์ (2011) บิ๊กโชว์ได้คว้าแชมป์โลกเฮฟวี่เวทโดยชนะมาร์ก เฮนรี แต่หลังแมตช์เฮนรีมาลอบทำร้ายบิ๊กโชว์ โดยเอาเก้าอี้มาฟาดจากด้านหลัง และ DDT อัดใส่เก้าอี้ จนหมดสภาพ หลังจากนั้น แดเนียล ไบรอันวิ่งออกมาพร้อมกับกรรมการขอใช้สิทธิ์มันนีอินเดอะแบงก์ โดยบิ๊กโชว์อยู่ในสภาพที่ไม่พร้อมปล้ำ ทำให้ไบรอันคว้าแชมป์ไปในที่สุด ต่อมาในสแมคดาวน์ 6 มกราคม บิ๊กโชว์ได้ขแชิงแชมป์กับไบรอัน ปรากฏว่า บิ๊กโชว์จะใช้ท่าน็อกเอาต์พันซ์ แต่ไบรอันหนีลงมานอกเวที แล้วไปหาเรื่องเฮนรี จนทำให้เฮนรีผลักใส่ไบรอันล้มลงไป เลยทำให้บิ๊กโชว์ถูกปรับแพ้ฟาล์ว และไบรอันป้องกันแชมป์ไว้ได้ ต่อมา ในศึก สแมคดาวน์ (6 มกราคม 2012) บิ๊กโชว์ได้ขอรีแมตช์ชิงแชมป์กับไบรอันอีกครั้งโดยเป็นแบบไม่มีกฎกติกา และมีเอเจมายืนอยู่ข้างเวที ปรากฏว่าบิ๊กโชว์เผลอวิ่งไปชนเอเจล้มลงไป ขณะที่วิ่งไล่ตามไบรอัน ทำให้ไบรอันต้องมาดูอาการ โดยแมตช์จบด้วยการไม่มีคำตัดสิน

## ผล

### แมตช์การปล้ำรอยัลรัมเบิล
}||***'||***'||22:21||3
|-
| ||||19||Wade Barrett||04:55||0
|-
| ||||20||Randy Orton||07:05||0
|-
| ||||23||Big Show & Sheamus||07:59||0
|-
| ||||21||Randy Orton||03:55||1
|-
| ||||22||rowspan="2"|Chris Jericho||03:15||0
|-
| ||||28||05:46||3
|-
| ||||29||Sheamus||11:34||2
|-
| ||||27||Randy Orton||01:51||4
|}

## ดูเพิ่ม
* รอยัลรัมเบิล
* รายชื่อรายการเพย์-เพอร์-วิวของดับเบิลยูดับเบิลยูอี

## อ้างอิง

## แหล่งข้อมูลอื่น
* เว็บไซต์อย่างเป็นทางการของรอยัลรัมเบิล

หมวดหมู่:รอยัลรัมเบิล
หมวดหมู่:มวยปล้ำอาชีพในปี พ.ศ. 2555
หมวดหมู่:กีฬาในเซนต์หลุยส์ (รัฐมิสซูรี)
หลักการเพิ่มเข้าและตัดออก

thumb|แผนภาพหลักการเพิ่มเข้าและตัดออกสำหรับกรณี 3 เซต
ใน คณิตศาสตร์เชิงการจัด **หลักการเพิ่มเข้าและตัดออก** () เป็นสมการ แสดงความสัมพันธ์ ของจำนวนสมาชิกของเซตจำกัดสองเซต ที่นำมายูเนียนกัน โดยหากกำหนด *A* และ *B* เป็นเซตจำกัดแล้ว
::|A \cup B| = |A| + |B| - |A \cap B| \,
ความหมายของสมการนี้ คือ จำนวนสมาชิกของเซตจำกัดสองเซตที่นำมายูเนียนกัน มีค่าเท่ากับผลบวกของจำนวนสมาชิกของเซตทั้งสอง ลบกับจำนวนสมาชิกของอินเตอร์เซกชันของเซตทั้งสอง ในทำนองเดียวกัน สำหรับสามเซต *A*, *B* และ *C*
::|A \cup B \cup C| = |A| + |B| + |C| - |A \cap B| - |A \cap C| - |B \cap C| + |A \cap B \cap C| \,
สมการนี้สามารถเห็นได้โดยการนับพื้นที่ส่วนต่าง ๆ ตามแผนภาพเวนน์-ออยเลอร์ด้านขวา
thumb|แต่ละพจน์ของสูตรทำให้การนับถูกเพิ่มขึ้นทีละนิด จนสุดท้ายแต่ละบริเวณของแผนภาพเวนน์-ออยเลอร์ถูกนับหนึ่งครั้งพอดี

สำหรับกรณีทั่วไปของหลักการนี้ ให้ *A*1, ..., *A<sub>n</sub>* เป็นเซตจำกัด แล้ว
:
\begin{align}
\biggl|\bigcup_{i=1}^n A_i\biggr| & {} =\sum_{i=1}^n\left|A_i\right|
-\sum_{i,j\,:\,1 \le i 

โดย |*A*| บอกถึงจำนวนสมาชิกของเซต *A* ชื่อหลักการนี้มีมาจากการที่เพิ่มจำนวนสมาชิกของเซตเข้าไปเกินและตัดส่วนที่เกินทิ้ง

สูตรนี้คิดค้นโดย Abraham de Moivre แต่หนังสือบางเล่มมีการกล่าวถึง Daniel da Silva, เจมส์ โจเซฟ ซิลเวสเตอร์ (Joseph Sylvester) หรือ อ็องรี ปวงกาเร (Henri Poincaré) ในฐานะผู้ร่วมพัฒนาหลักการนี้ด้วย

สำหรับกรณีสามเซต *A*, *B*, *C* หลักการเพิ่มเข้าและตัดออกสามารถแสดงโดยแผนภาพเวนน์-ออยเลอร์ตามภาพด้านขวา

## อ้างอิง
principle of inclusion-exclusion จาก PlanetMath ภายใต้สัญญาอนุญาตครีเอทีฟคอมมอนส์

พหลักการเพิ่มเข้าและตัดออก
พหลักการเพิ่มเข้าและตัดออก
พหลักการเพิ่มเข้าและตัดออก
โรงเรียนประชานิเวศน์

**โรงเรียนประชานิเวศน์ (ประถม) ** เป็นโรงเรียนที่เปิดสอนตั้งแต่ระดับ เตรียมประถม-ประถมศึกษาปีที่ 6 เป็นโรงเรียนสังกัดกรุงเทพมหานคร มีชื่อเสียงในด้านต่าง ๆ เช่น โครงการ SMART School, โครงการโรงเรียนส่งเสริมสุขภาพ เป็นต้น  โดยมีนโยบายคือ "สร้างนักเรียนเป็นคนดี มีวินัย มั่นใจตนเอง เก่งวิชา ไม่สร้างปัญหาให้สังคม" ปัจจุบัน มีนักเรียน 1,900 คน และบุคลากรอีก 72 คน (2564)

## ประวัติโรงเรียน

ตามที่กรุงเทพมหานครได้โอนบรรดากิจการทรัพย์สินสิทธิและ ความรับผิดชอบของ สำนักงานปรับปรุงแหล่งเสื่อมโทรมให้แก่การเคหะแห่งชาติตามประกาศของ คณะปฏิวัติ ฉบับที่ 316 ลงวันที่ 13 ธันวาคม 2515 ตั้งแต่วันที่ 13 มีนาคม 2516 แล้วนั้นปรากฏว่า มีโฉนดที่ดิน "ประชานิเวศน์ 1" บางโฉนด ซึ่งรวมอยู่ในบรรดาโฉนดที่ดิน กรุงเทพมหานครได้มอบหมายให้ การเคหะแห่งชาติไปแล้วนั้นเป็นที่ดินที่กันไว้มิได้จำหน่ายเพราะมีโครงการที่จัดสร้าง บริการ สาธารณะต่าง ๆ เช่น สร้างเป็นย่านการค้า ที่ทำการไปรษณีย์ สวนสาธารณะ ตามที่ประกาศไว้ในระเบียบการจัดสรรที่ดิน ของเทศบาลกรุงเทพมหานครเดิมลงวันที่ 4 กรกฎาคม 2505 ซึ่งโฉนดที่ 62797 เลขที่ 1162 หน้า สำรวจ 7291 ระหว่าง 5-6 น.3 - 3 อ. เนื้อที่ 15 ไร่ 47 วา และที่ดินแปลงนี้ประมาณ 5 ไร่เศษได้ กำหนดให้ ฝ่ายการศึกษาและสวัสดิการสังคมกรุงเทพมหานคร สร้างโรงเรียนประถมศึกษาขึ้นซึ่งในทางกรุงเทพมหานครสร้างโรงเรียนประถมศึกษาขึ้น ซึ่งในทาง กรุงเทพมหานครได้ดำเนินการปลูกสร้างเป็นอาคารแบบ ร.ร.800 เป็นอาคาร 3 ชั้น 12 ห้องเรียนแล้ว เสร็จเมื่อเดือนกันยายนเปิดทำการสอนตั้งแต่ชั้น ป.1-ป.5 รวม 5 ห้องเรียน โดยมี นางเสาวนีย์ คันธาแก้ว เป็นผู้อำนวยการโรงเรียนคนแรก  มีนักเรียน 50 คน ครู 5 คน

## สัญลักษณ์ประจำโรงเรียน

* ตราประจำโรงเรียน: ตราบ้านไทย
* สิ่งศักดิ์สิทธิ์ประจำโรงเรียน
**หลวงพ่อบ้านแหลม
**พระบรมรูป พระบาทสมเด็จพระจุลจอมเกล้าเจ้าอยู่หัว

## รายนามท่านผู้อำนวยการ

 = เป็นผู้อำนวยการ โรงเรียนประชานิเวศน์ และ โรงเรียนมัธยมประชานิเวศน์

 = เป็นผู้อำนวยการ โรงเรียนประชานิเวศน์

หมวดหมู่:โรงเรียนสังกัดกรุงเทพมหานคร
ประชานิเวศน์
ปรีชา ทรัพย์โสภา

thumb|ปรีชา ทรัพย์โสภา ขณะจัดรายการข่าวยามเช้า**ปรีชา ทรัพย์โสภา** เป็นผู้ประกาศข่าวทางวิทยุกระจายเสียงของกรมประชาสัมพันธ์ มีประสบการณ์ด้านวิทยุกระจายเสียงกว่า 30 ปี และมีน้ำเสียงเป็นเอกลักษณ์ จนได้รับรางวัลมากมาย

## ประวัติ

ปรีชาเข้ารับราชการสังกัดกรมประชาสัมพันธ์เมื่อปี 2510 ในตำแหน่งพนักงานกระจายเสียงจัตวา ทำหน้าที่ต่าง ๆ เช่น ผู้ประกาศข่าว งานถ่ายทอดเสียงพระราชพิธี รัฐพิธี งานพิธีการสำคัญ จัดรายการวิทยุ ต่อมาในปี 2519 ได้รับมอบหมายให้ทำหน้าที่คุยข่าวแบบชาวบ้านในตอนเช้าให้แก่สถานีวิทยุกระจายเสียงแห่งประเทศไทย แต่มีผู้เขียนและอ่านร่วมกันหลายคน ภายหลัง ปรีชาจึงได้รับมอบหมายให้จัดรายการโดยลำพัง

เขามีน้ำเสียงเป็นเอกลักษณ์  มีความสามารถพิเศษเลียนเสียงสัตว์และสิ่งของต่าง ๆ ต่อมา ได้จัดรายการ *ข่าวหกโมงเช้า* ทางวิทยุกระจายเสียงกรมประชาสัมพันธ์ นำเสนอข่าวหลายรูปแบบ เช่น การเมือง เศรษฐกิจ สังคม เริ่มแรกออกอากาศวันละ 5 นาที และค่อย ๆ เพิ่มเวลาเป็น 15 นาที จนถึง 45 นาที ตามลำดับ ภายหลังเปลี่ยนชื่อเป็น *ข่าวยามเช้า* โดยออกอากาศเวลา 05:45-06:30 นาฬิกาทุกวัน (ปัจจุบัน รายการ "ข่าวยามเช้า" ออกอากาศทุกวัน เวลา 06:10-06:55 น.)

ปรีชาทำงานอยู่กรมประชาสัมพันธ์จนเกษียณอายุราชการเมื่อปี 2536 ในตำแหน่งผู้ประกาศระดับ 7 งานกระจายเสียง ฝ่ายกระจายเสียงในประเทศ แต่แม้เกษียณแล้ว เขายังจัดรายการวิทยุต่อจนถึงวันที่ 14 มีนาคม 2539 เพราะเจ็บป่วยจนต้องเข้ารักษาที่โรงพยาบาล

ปรีชาเสียชิวิตอย่างสงบด้วยอาการไตวายในวันที่ 10 เมษายน 2539

## เกียรติประวัติ
* ข้าราชการดีเด่น (ด้านการประชาสัมพันธ์ทางวิทยุกระจายเสียง)
* รางวัลกิตติคุณสังข์เงิน
* รางวัลสายฟ้าทองคำ
* รางวัลนักวิทยุดีเด่น
* รางวัลนักประชาสัมพันธ์ดีเด่น
* ปริญญาตรีกิตติมศักดิ์ แขนงวิชาการประชาสัมพันธ์ วิทยาลัยครูสวนสุนันทา
* รางวัลอาเซียน สาขาสื่อสารมวลชน
* คนโคราชกิตติมศักดิ์
* ผู้มีผลงานดีเด่นทางด้านวัฒนธรรม สาขานันทนาการ (สื่อสารมวลชน: ผู้จัดรายการวิทยุ)
* โล่ห์เกียรติยศ และเกียรติบัตร อื่น ๆ อีกกว่า 150 รายการ

## เครื่องราชอิสริยาภรณ์

## อ้างอิง

* 25 กุมภาพันธ์ พ.ศ.2473 

หมวดหมู่:นักจัดรายการวิทยุ
เซือง เจือง เทียน ลี้

**เซือง เจือง เทียน ลี้** () เป็นผู้เข้าร่วมประกวดนางงาม ผู้ได้อันดับรองชนะเลิศการประกวดในรายการมิสยูนิเวิร์สเวียดนาม 2008 โดยเป็นตัวแทนเวียดนามในการประกวดมิสเวิลด์ 2008 ที่ประเทศแอฟริกาใต้

## ประวัติ
แม้ว่าเทียน ลี้จะได้อันดับรองชนะเลิศในรายการมิสยูนิเวิร์สเวียดนาม 2008 แต่เธอก็ได้รับรางวัลขวัญใจช่างภาพของรายการดังกล่าว

เทียน ลี้ได้รับเลือกให้เป็นตัวแทนจากประเทศเวียดนามในการเข้าประกวดมิสเวิลด์ 2008 หลังจากที่ผู้ชนะการประกวดมิสเวียดนามในปี ค.ศ. 2008 ที่มีชื่อว่าเจิ่นถิถวี่ซวุง ไม่ได้เป็นตัวแทนจากเวียดนามเข้าร่วมประกวดในระดับนานาชาติ เนื่องจากเธอยังไม่สำเร็จการศึกษาในระดับชั้นไฮสกูลและผู้ชนะรายการมิสยูนิเวิร์สเวียดนามอย่างเธอก็ได้เลือกที่จะเรียนต่อแทนการเข้าร่วมแข่งขัน

เทียน ลี้ได้รับการแจ้งในช่วงปลายเดือนพฤศจิกายนว่าเธอมีคุณสมบัติที่เหมาะสมสำหรับรายการมิสเวิลด์ 2008 และนั่นได้ส่งผลให้มีเวลาน้อยในการเตรียมตัว เธอไม่สามารถเข้าถึงรอบรองชนะเลิศ อย่างไรก็ตามเธอชนะรางวัลขวัญใจประชาชนในการประกวดมิสเวิลด์ 2008 ต่อมา เธอได้มาเป็นผู้อำนวยการสำหรับตัวแทนมิสยูนิเวิร์สเวียดนาม 2009 ให้กับ หวอหว่างเอี๋ยน ในการช่วยเหลือเตรียมความพร้อมสำหรับรายการมิสยูนิเวิร์ส

ในค.ศ. 2009 เธอได้รับเลือกเป็นทูตในรายการเอเชียนอินดอร์เกมส์ 2009 ซึ่งจัดขึ้นที่ประเทศเวียดนาม

นอกจากนี้ใน ค.ศ. 2009 เธอได้รับเลือกให้เข้าร่วมในภาพยนตร์ที่มีชื่อว่า "Trần Thủ Độ" อย่างไรก็ตามเธอได้ลาออกการร่วมงานในภายหลัง เพราะเธอไม่ต้องการทำลายภาพลักษณ์ของเธอ เนื่องจากมีบางฉากที่ไม่เหมาะสมสำหรับการแสดงของเธอในภาพยนตร์เรื่องนี้

ปัจจุบัน เธอกำลังศึกษาอยู่ที่มหาวิทยาลัยเซนต์แมร์รี สหรัฐอเมริกา

## ดูเพิ่ม
* รางวัลพิเศษบนเวทีมิสเวิลด์

## อ้างอิง

## แหล่งข้อมูลอื่น
* Duong Truong Thien Ly “ทูตอินดอร์เกม” เวียดนาม

หมวดหมู่:นางแบบเวียดนาม
หมวดหมู่:บุคคลจากจังหวัดด่งท้าป
เจ้าราชวงศ์ (เลาแก้ว ณ เชียงใหม่)

**เจ้าราชวงศ์ (น้อยลาวแก้ว ณ เชียงใหม่)** เป็นราชบุตรองค์เดียวของเจ้าอินทวโรรสสุริยวงษ์ เจ้าผู้ครองนครเชียงใหม่ องค์ที่ 8 แห่งราชวงศ์ทิพย์จักราธิวงศ์

## พระประวัติ
เจ้าน้อยเลาแก้ว (หรือ ลาวแก้ว) ณ เชียงใหม่ เกิดเมื่อปีฉลู จ.ศ. 1239 (พ.ศ.2420)  (ราวปี พ.ศ. 2420) เป็นราชบุตรองค์เดียวในเจ้าอินทวโรรสสุริยวงษ์ ที่เกิดแต่เจ้าทิพเนตร ธิดาในเจ้าหนานมหาเทพ ณ เชียงใหม่ ราชบุตรองค์ที่ 7 แห่งพระเจ้ามโหตรประเทศ เจ้าผู้ครองนครเชียงใหม่ องค์ที่ 5

ครั้นเจ้าอินทวโรรสสุริยวงษ์ถึงแก่พิราลัยเมื่อวันที่ 5 มกราคม พ.ศ. 2452 แล้ว พระบาทสมเด็จพระมงกุฎเกล้าเจ้าอยู่หัวซึ่งทรงทราบความที่เจ้าดารารัศมี พระราชชายา ถวายบังคมลาไปประทับที่นครเชียงใหม่ก่อนแล้ว จึงมีพระราชดำรัสกับเจ้าดารารัศมี พระราชชายาให้เลือกผู้แทนเจ้าอินทวโรรสสุริยวงษ์ที่ว่า

เจ้าแก้วนวรัฐ จึงได้รับพระกรุณาโปรดเกล้าฯ แต่งตั้งเป็นเจ้าผู้ครองนครเชียงใหม่ ส่วนเจ้าราชบุตร (น้อยลาวแก้ว) ได้รับบรรดาศักดิ์เป็น*เจ้าราชวงศ์ [[จังหวัดเชียงใหม่]]* ตั้งแต่วันที่ 7 มีนาคม พ.ศ. 2466

เจ้าราชวงศ์ (เลาแก้ว ณ เชียงใหม่) ถึงแก่กรรมเมื่อในปี พ.ศ. 2487

### โอรส-ธิดา
เจ้าราชวงศ์ (เลาแก้ว ณ เชียงใหม่) มีโอรส 3 คน และธิดา 3 คน ได้แก่
; ประสูติแต่เจ้าจันทร์จร ณ เชียงใหม่
# เจ้าจันทร์พงศ์ ณ เชียงใหม่ สมรสกับเจ้าแก้วพา ณ ลำพูน
# เจ้าแก้วมงคล ณ เชียงใหม่ สมรสกับเจ้าแสงดาว และศรีนวล ณ เชียงใหม่
; ประสูติแต่หม่อมมา ณ เชียงใหม่
# เจ้าอินทรัตน์ ณ เชียงใหม่
# เจ้าลดาคำ ณ เชียงใหม่ สมรสและหย่ากับพระเจ้าบรมวงศ์เธอ กรมพระกำแพงเพชรอัครโยธิน สมรสครั้งที่สองกับเจ้าหนานเชา ณ เชียงใหม่ พระธิดาจากการสมรสครั้งแรกสององค์ พระโอรสจากการสมรสครั้งที่สองคนเดียว
; ประสูติแต่หม่อมผัน ณ เชียงใหม่
# เจ้าแววดาว ณ เชียงใหม่
# เจ้าสร้อยแก้ว ณ เชียงใหม่

## การปฏิบัติภารกิจในฐานะเจ้านายฝ่ายเหนือ
เจ้าน้อยเลาแก้ว เคยได้ปฏิบัติหน้าที่แสดงความจงรักภักดีต่อราชวงศ์จักรี โดยเดินทางไปพร้อมกับเจ้าอินทวโรรสสุริยวงศ์ เจ้าผู้ครองนครเชียงใหม่ พร้อมด้วยเจ้าน้อยสมพมิตร เจ้าน้อยเมืองชื่น และเจ้าน้อยวุฒิวงษ์ เข้าเฝ้าถวายเครื่องราชบรรณาการ เมื่อวันที่ 6 ตุลาคม พ.ศ. 2447 ตามราชประเพณีที่ประเทศราชต้องส่งต้นไม้เงินต้นไม้ทอง และเครื่องราชบรรณาการไปยังกรุงเทพฯ ทุก ๆ 3 ปี หรือทุกปี เพื่อแสดงความสวามิภักดิ์และการยอมเป็นเมืองขึ้น ซึ่งเป็นการถวายเครื่องราชบรรณาการตามโบราณราชประเพณีเป็นครั้งสุดท้าย

ต่อมา เมื่อวันที่ 7 มกราคม พ.ศ. 2447 (นับตามแบบปัจจุบันคือ พ.ศ. 2448) ได้รับพระราชทานสัญญาบัตร เป็น "เจ้าราชบุตร์เมืองนครเชียงใหม่"

## เครื่องราชอิสริยาภรณ์
 สืบตระกูล เจ้าอินทวโรรสสุริยวงษ์ ผู้ได้รับพระราชทานทุติยจุลจอมเกล้าวิเศษ

## พงศาวลี





## อ้างอิง

หมวดหมู่:สกุล ณ เชียงใหม่
หมวดหมู่:เจ้าราชวงศ์
หมวดหมู่:เจ้าอินทวโรรสสุริยวงษ์
หมวดหมู่:ราชโอรสในเจ้าผู้ครองนครฝ่ายเหนือ‎
หมวดหมู่:สมาชิกกองเสือป่า
ราชวงศ์ (เลาแก้ว)
ชายบอย (เพลงของซีเครต)

**ชายบอย** (, ) เป็นซิงเกิลอัลบั้มแรกของ Secret มีเพลงฮิตอย่าง Shy Boy ติดอันดับหนึ่งชาร์ตเพลงเกลาหลีได้หลายสัปดาห์และ Shy Boy ทำให้ Secret ได้รับรางวัลอันดับที่ 1 ประจำชาร์ตเพลงเกาหลีเป็นครั้งแรกตั้งแต่เดบิวต์มา 

## รายชื่อเพลง
### เกาหลี:Single Album

### Japanese:EP

หมวดหมู่:ซิงเกิลในปี พ.ศ. 2554
หมวดหมู่:อัลบั้มเพลงของซีเครต
หมวดหมู่:เพลงในปี พ.ศ. 2554
ดิ อเวนเจอร์ส

***ดิ อเวนเจอร์ส*** () เป็นภาพยนตร์อเมริกันแนวซุปเปอร์ฮีโร่ ที่ออกฉายในปี ค.ศ. 2012 สร้างโดยมาร์เวล สตูดิโอส์ และจัดจำหน่ายโดย วอลต์ดิสนีย์สตูดิโอส์โมชันพิกเชอส์ เป็นการรวมตัวของเหล่าสุดยอดซูเปอร์ฮีโร่ครั้งแรกในประวัติศาสตร์ ที่ประกอบไปด้วยซุปเปอร์ฮีโร่จากมาร์เวลอย่าง ไอร่อนแมน,เดอะ ฮัลค์, ธอร์, กัปตันอเมริกา, ฮอว์คอาย และแบล็ควิโดว์

ภาพยนตร์ ดิ อเวนเจอร์ส เข้าฉายในประเทศไทยในวันที่ 1 พฤษภาคม ก่อนเข้าฉายในอเมริกาเหนือในอีกสามวันต่อมา โดยทำรายได้เปิดตัวในสุดสัปดาห์แรกที่เข้าฉายรวม 207.4 ล้านดอลลาร์สหรัฐ เป็นภาพยนตร์ที่ทำเงินเปิดตัวสูงสุดในอเมริกาเหนือ นำหน้า *[[แฮร์รี่ พอตเตอร์]]*

## เนื้อเรื่องย่อ
การรวมตัวของเหล่าสุดยอดซุปเปอร์ฮีโร่อย่าง ไอร่อน แมน, ดิ อินเครดิเบิ้ล ฮัลค์, ธอร์, กัปตัน อเมริกา, ฮอร์คอาย และ แบล็ควิโดว์ เมื่อศัตรูตัวร้ายที่ไม่คาดฝันได้เข้ามารุกรานและหมายจะครอบรองโลก นิค ฟิวรี่ ผู้อำนายการองค์กรป้องกันความสงบสุขระหว่างประเทศที่รู้จักในนามของหน่วย S.H.I.E.L.D. (ชีลด์) ต้องการสร้างทีมขึ้นมาเพื่อปกป้องโลกให้พ้นจากหายนะอันยิ่งใหญ่ครั้งนี้ การเสาะหาสมาชิกแบบพลิกแผ่นดินจึงเกิดขึ้น

## นักแสดง

## อ้างอิง

## แหล่งข้อมูลอื่น

* 
* 
* 
* ฺBlog The Avengers ดิ อเวนเจอร์ส (2012) 

หมวดหมู่:อเวนเจอร์ส (หนังสือการ์ตูน)
หมวดหมู่:ภาพยนตร์ที่ออกฉายในปี พ.ศ. 2555
หมวดหมู่:ภาพยนตร์อเมริกัน
หมวดหมู่:ภาพยนตร์ที่สร้างจากการ์ตูน
หมวดหมู่:ภาพยนตร์ดิสนีย์
หมวดหมู่:ภาพยนตร์ไอรอนแมน
หมวดหมู่:ภาพยนตร์ฮัลค์
หมวดหมู่:ภาพยนตร์ข้ามฝั่ง
หมวดหมู่:ภาพยนตร์ที่ถ่ายทำในรัฐโอไฮโอ
หมวดหมู่:ภาพยนตร์ที่ถ่ายทำในรัฐนิวเม็กซิโก
หมวดหมู่:ภาพยนตร์ที่ถ่ายทำในรัฐเพนซิลเวเนีย
หมวดหมู่:ภาพยนตร์ที่ถ่ายทำในรัฐนิวยอร์ก
หมวดหมู่:ภาพยนตร์ที่มีฉากในประเทศเยอรมนี
หมวดหมู่:ภาพยนตร์ที่มีฉากในประเทศรัสเซีย
หมวดหมู่:ภาพยนตร์ที่ถ่ายทำในลอสแอนเจลิส
หมวดหมู่:ภาพยนตร์ที่ถ่ายทำในคลีฟแลนด์, รัฐโอไฮโอ
หมวดหมู่:ภาพยนตร์ที่มีฉากในนครนิวยอร์ก
หมวดหมู่:ภาพยนตร์ที่มีฉากโกลกาตา
หมวดหมู่:ภาพยนตร์ในจักรวาลภาพยนตร์มาร์เวล
หมวดหมู่:ภาพยนตร์ผจญภัยจินตนิมิตอเมริกัน
หมวดหมู่:ภาพยนตร์โลดโผนบันเทิงคดีแนววิทยาศาสตร์อเมริกัน
หมวดหมู่:ภาพยนตร์ที่ใช้การจับภาพเคลื่อนไหว
หมวดหมู่:ภาพยนตร์ 3 มิติในปี พ.ศ. 2555
เอเคอร์

**เอเคอร์** () เป็นหน่วยวัดพื้นที่ที่มีใช้ในระบบต่าง ๆ รวมทั้งระบบอังกฤษและระบบธรรมเนียมสหรัฐอเมริกา หน่วยเอเคอร์ที่ใช้กันทั่วไปมากที่สุดมีสองอย่างได้แก่ *เอเคอร์สากล* (international acre) และในอเมริกาคือ *เอเคอร์รังวัด* (survey acre) หน่วยเอเคอร์มักใช้กับการรังวัดที่ดินเป็นหลัก

หน่วยเอเคอร์มีความสัมพันธ์กับหน่วยตารางไมล์ นั่นคือ 640 เอเคอร์รวมกันเป็น 1 ตารางไมล์

พื้นที่ 1 เอเคอร์มีขนาดเท่ากับ 4,840 ตารางหลา หรือ 43,560 ตารางฟุต  หรือประมาณ 4,050 ตารางเมตร (0.405 เฮกตาร์)
หรือ ประมาณ 2.53 ไร่
## อ้างอิง

## แหล่งข้อมูลอื่น
* The Units of Measurement Regulations 1995 (United Kingdom)
* Cockeyed.com presents "How much is inside an acre?"
* Agricultural Measurements and Conversions

หมวดหมู่:หน่วยพื้นที่
หมวดหมู่:อสังหาริมทรัพย์
หมวดหมู่:การรังวัดที่ดิน
หมวดหมู่:หน่วยอังกฤษ
เทศบาลตำบลนาวง

**นาวง** เป็นเทศบาลตำบลแห่งหนึ่งในอำเภอห้วยยอด จังหวัดตรัง

## ประวัติ

เทศบาลตำบลนาวงเดิมเป็นสุขาภิบาลนาวง ได้รับการเปลี่ยนแปลงฐานะขึ้นเป็นเทศบาลตำบลนาวง ตามพระราชบัญญัติเปลี่ยนแปลงฐานะของสุขาภิบาลเป็นเทศบาล พ.ศ. 2542 เมื่อวันที่ 24 พฤษภาคม 2542 ซึ่งได้ประกาศในราชกิจจานุเบกษา เล่มที่ 116 ตอนที่ 9 ก ลงวันที่ 24 กุมภาพันธ์ 2542

## ภูมิศาสตร์
เทศบาลตำบลนาวงมีพื้นที่ 12.18 ตารางกิโลเมตร ครอบคลุมพื้นที่บางส่วนของตำบลบางดี ตำบลบางกุ้ง ตำบลนาวง และตำบลวังคีรี มีอาณาเขตติดต่อดังนี้

* **ทิศเหนือ** มีอาณาเขตติดต่อกับหมู่ที่ 4 ตำบล บางดี หมู่ที่ 3 และหมู่ที่ 5 ตำบลบางกุ้ง
* **ทิศใต้**   มีอาณาเขตติดต่อกับตำบลนาวง ซึ่งเป็นแนวคลองทั้งหมด
* **ทิศตะวันออก**  มีอาณาเขตติดต่อกับหมู่ที่ 4 ตำบลนาวง
* **ทิศตะวันตก**   มีอาณาเขตติดต่อกับหมู่ที่ 5 ตำบลบางกุ้ง

สภาพพื้นที่ส่วนใหญ่เป็นที่ราบลุ่ม มีลักษณะเป็นห้วยหนองคลองบึง คลองที่สำคัญได้แก่ คลองบางกุ้ง

ลักษณะภูมิอากาศเป็นแบบร้อนชื้น พื้นที่ได้รับอิทธิพลจากลมมรสุมตะวันตกเฉียงใต้ และลมมรสุมตะวันออก ทำให้ฝนตกชุกประมาณเดือนสิงหาคม–ธันวาคม ฤดูร้อนประมาณเดือนกุมภาพันธ์–มิถุนายน อุณหภูมิเฉลี่ยอยู่ที่ประมาณ 25–34 องศาเซลเซียส

## อ้างอิง

## แหล่งข้อมูลอื่น
* เว็บไซต์เทศบาลตำบลนาวง

หมวดหมู่:เทศบาลตำบล
หมวดหมู่:เทศบาลในจังหวัดตรัง
หมวดหมู่:อำเภอห้วยยอด
เหรียญราชินี

**เหรียญราชินี** () มีอักษรย่อว่า ส.ผ. จัดเป็นเหรียญที่ระลึกสร้างขึ้นในปี พ.ศ. 2440 ปัจจุบันจัดเป็นเหรียญที่พ้นสมัยพระราชทาน

## ประวัติ
[thumb|[สมเด็จพระศรีพัชรินทราบรมราชินีนาถ พระบรมราชชนนีพันปีหลวง]]
เหรียญราชินี เป็นเหรียญที่สมเด็จพระนางเจ้าเสาวภาผ่องศรี (สมเด็จพระศรีพัชรินทราบรมราชินีนาถ พระบรมราชชนนีพันปีหลวง) ทรงพระกรุณาโปรดเกล้าฯ ให้สร้างขึ้นโดยได้รับพระราชทานพระบรมราชานุญาตจาก พระบาทสมเด็จพระจุลจอมเกล้าเจ้าอยู่หัว โดยขณะนั้นทรงเป็นผู้สำเร็จราชการต่างพระองค์ ระหว่างที่พระบาทสมเด็จพระจุลจอมเกล้าเจ้าอยู่หัวเสด็จประพาสยุโรปครั้งที่ 1 ในเดือนเมษายน-ธันวาคม พ.ศ. 2440
ความปรากฏในพระราชดำรัสของสมเด็จพระศรีพัชรินทราฯ ครั้งยังทรงดำรงพระอิสริยยศ เป็นสมเด็จพระนางเจ้าเสาวภาผ่องศรี ทรงสำเร็จราชการแผ่นดินต่างพระองค์ ระหว่างเสด็จประพาสยุโรป เมื่อ พ.ศ. 2440 ตอนหนึ่งว่า

## ลักษณะและการประดับ

เหรียญราชินี มีชั้นเดียว เป็นเหรียญเงินรูปกลม

***ด้านหน้า** มีพระนามาภิไธยย่อ “ส.ผ.” ไขว้
***ด้านหลัง** มีคำว่า “พระราชทาน” อยู่ขอบเบื้องบน ขอบเบื้องล่างมีคำว่า “ร.ศ.116” ตรงกลางเป็นพื้นเงินเกลี้ยงสำหรับจารึกนามผู้ได้รับพระราชทาน
*80px|border **แพรแถบ** เป็นสีน้ำเงินอ่อน กว้าง 3.2 เซนติเมตร สำหรับประดับที่อกเสื้อเบื้องซ้าย

## บุคคลที่ได้รับพระราชทาน
สมเด็จพระศรีพัชรินทราบรมราชินีนาถ พระบรมราชชนนีพันปีหลวงทรงสร้างเหรียญนี้ขึ้นสำหรับพระราชทานแก่พระบรมวงศานุวงศ์ ข้าราชการ ตลอดจนถึงพลทหาร และ กะลาสีเรือพระที่นั่งที่ตามเสด็จในครั้งนั้น
## อ้างอิง

เหรียญราชินี
องค์การบริหารส่วนตำบลบ้านเกาะ (จังหวัดนครศรีธรรมราช)

**องค์การบริหารส่วนตำบลบ้านเกาะ** องค์การบริหารส่วนตำบลบ้านเกาะ มีที่ทำการตั้งอยู่ เลขที่ 1 หมู่ที่ 6 ตำบลบ้านเกาะ  ติดทางหลวงชนบท (ถนนวิริยานุศาสน์ สายนอกท่า-น้ำแคบ) ระยะห่างจากที่ว่าการอำเภอพรหมคีรีประมาณ  7  กิโลเมตร  ประชากรส่วนใหญ่ประกอบอาชีพต่าง ๆ ดังนี้อาชีพด้านการเกษตรกรรม  การทำสวนผลไม้ ได้แก่ มังคุด ทุเรียน เงาะ เป็นต้น  การทำนา การทำสวนยางพารา

## ประวัติ
ตามคำบอกเล่าสืบทอดกันมา ตำบลบ้านเกาะ หมายถึง บริเวณวัดป่ากิ่วในปัจจุบัน ซึ่งพื้นที่ส่วนใหญ่ในบริเวณนั้นเป็นพื้นที่นา เป็นอู่ข้าวอู่น้ำที่อุดมสมบูรณ์แห่งหนึ่งของอำเภอพรหมคีรี ประชาชนประกอบอาชีพเกษตรกรรมเป็นหลัก จึงเป็นที่เรียกขานกันมาว่า “บ้านเกาะ” จึงเป็นที่มาของตำบลบ้านเกาะ ในปัจจุบัน และมีการปกครองท้องถิ่นในรูปแบบของสภาตำบลบ้านเกาะ ต่อมายกฐานะจากสภาตำบลบ้านเกาะ เป็นองค์การบริหารส่วนตำบลบ้านเกาะ ตามประกาศกระทรวงมหาดไทย เมื่อวันที่ 23 กุมภาพันธ์ 2540 ปัจจุบันองค์การบริหารส่วนตำบลบ้านเกาะ เป็นองค์การบริหารส่วนตำบลขนาดเล็ก (ชนาดใหญ่ ขนาดกลาง ขนาดเล็ก)

## สภาพทั่วไป
องค์การบริหารส่วนตำบลบ้านเกาะ  มีลักษณะภูมิประเทศเป็นพื้นที่ราบและที่ราบลุ่มบางส่วนมีคลองนอกท่าไหลผ่าน ทำให้เกิดความอุดมสมบูรณ์ทางธรรมชาติ เหมาะแก่การเพาะปลูกและทำสวนผลไม้นานาชนิด ตามสภาพพื้นที่ ดังนี้ หมู่ที่ 3, 4, 5 ซึ่งตั้งอยู่ทางทิศตะวันตก ขององค์การบริหารส่วนตำบล เกษตรกรจะประกอบอาชีพทำสวนผลไม้เป็นส่วนใหญ่ เช่น เงาะ มังคุด ทุเรียน เป็นต้นส่วนหมู่ที่ 6,7 เกษตรกรจะประกอบอาชีพทำสวนผลไม้ ทำนา และปลูกผักหลังฤดูเก็บเกี่ยว และทำไร่นาสวนผสม เลี้ยงสัตว์น้ำในร่องสวน และประชาชนบางส่วนมีอาชีพรับจ้างทั่วไป ฯลฯ เป็นต้น

## อาณาเขตติดต่อ
องค์การบริหารส่วนตำบลบ้านเกาะ ตั้งอยู่ทางทิศตะวันตกของตัวเมืองนครศรีธรรมราช
***ทิศเหนือ** ติดต่อกับ ตำบลทอนหงส์และตำบลอินคีรี อำเภอพรหมคีรี
***ทิศใต้** ติดต่อกับตำบลพรหมโลกและตำบลนาเรียง อำเภอพรหมคีรี
***ทิศตะวันออก** ติดต่อกับ ตำบลอินคีรี อำเภอพรหมคีรี
***ทิศตะวันตก** ติดต่อกับ เทศบาลตำบลพรหมโลก อำเภอพรหมคีรี

## หมู่บ้าน
จำนวนหมู่บ้านในเขตองค์การบริหารส่วนตำบลบ้านเกาะ มีทั้งหมด 5 หมู่บ้าน คือ 
* หมู่ที่ 3 บ้านเขาขุนพนม (บางส่วน)
* หมู่ที่ 4 บ้านนาเสน (บางส่วน)
* หมู่ที่ 5 บ้านท่าข้าม
* หมู่ที่ 6 บ้านนาตก
* หมู่ที่ 7 บ้านนาออก
* หมู่ที่ 1 บ้านพรุชนเหนือและหมู่ที่ 2 บ้านพรุชนใต้ อยู่ในการปกครองของ เทศบาลตำบลพรหมโลก

## สถานอนามัย
* สำนักงานสาธารณสุขอำเภอพรหมคีรี

## สถานศึกษา
* โรงเรียนชุมชนวัดอินทคีรี
* ศูนย์พัฒนาเด็กเล็กองค์การบริหารส่วนตำบลบ้านเกาะ

## วัด
จำนวนวัดในเขตองค์การบริหารส่วนตำบลบ้านเกาะ มีทั้งหมด 1 วัด คือ 
* วัดอินทคีรี

## สถานที่สำคัญ
* คลองนอกท่า

## อ้างอิง

## แหล่งข้อมูลอื่น
* http://www.bankoh.go.th

บ้านเกาะ
บ้านเกาะ
อิลิมิเนชั่น แชมเบอร์ (2012)

**อิลิมิเนชั่น แชมเบอร์ (2012)** เป็นรายการมวยปล้ำอาชีพศึกใหญ่ หรือ เพย์-เพอร์-วิว ของ ดับเบิลยูดับเบิลยูอี ในปี 2012 ซึ่งจะจัดเป็นปีที่ 3 แล้ว สถานที่จัดคือ บราดลี เซ็นเตอร์ ใน มิลวอกี, รัฐวิสคอนซิน สหรัฐ โดยจะจัดในวันที่ 19 กุมภาพันธ์ 2012 ซึ่งจัดหลังจากศึก รอยัลรัมเบิล (2012) ซึ่งจะมีแมทซ์สำคัญใน เพย์-เพอร์-วิว นี้คือ การปล้ำในกรงเหล็ก อิลิมิเนชั่น แชมเบอร์ (16 ฟุต หนัก 10 ตัน) ซึ่งจะมีนักมวยปล้ำ 6 คน อยู่ในนั้น โดยเริ่มจาก 2 คน อีก 4 คนนั้นจะอยู่ในห้องโถงเล็ก เมื่อครบเวลา 5 นาทีก็จะออกมาจากกรงเรื่อย ๆ จนครบ โดยผู้ที่ชนะจะต้องกำจัด 5 คนในกรง โดยการจับกด หรือใช้ท่าซับมิสชั่น ยอมแพ้ ทีละคนจนเหลือเป็นสุดท้าย

สำหรับประเทศไทย ศึกอิลิมิเนชั่น แชมเบอร์ (2012) มีออกอากาศทาง ทรูวิชั่นส์ ช่อง ทรูสปอร์ต ในวันอาทิตย์ที่ 4 มีนาคม 2012 ซึ่งช้ากว่าสหรัฐถึง 2 สัปดาห์

## เบื้องหลัง
ในวันที่ 30 มกราคม 2012 ได้ประกาศแมทช์แรกในเว็บไซต์ WWE.com คือ แมตช์อิลิมิเนชั่น แชมเบอร์ ชิงแชมป์ WWE โดยมี ซีเอ็ม พังก์, ดอล์ฟ ซิกก์เลอร์, คริส เจริโค, เดอะมิซ, อาร์-ทรูธ และโคฟี คิงส์ตัน ต่อมาในรอว์ (30 มกราคม 2012) คริส เจริโค ได้มาก่อกวนการปล้ำของพังก์ ทำให้พังก์ถูกปรับแพ้ฟาล์ว หลังแมตช์เจริโคขึ้นมาใส่ท่า Codebreaker เล่นงานพังก์ ก่อนจะเดินจากไป ในรอว์ (6 กุมภาพันธ์ 2012) ผู้ที่ร่วมปล้ำในแชมเบอร์ทั้ง 6 จะต้องสู้กันแบบซิกแพ็คชาเลนซ์ หรือ 6 คน สุดท้ายเจริโคเป็นฝ่ายชนะ และผู้ที่ชนะแมตช์นี้จะได้ออกมาปล้ำเป็นคนสุดท้าย

ในวันที่ 2 กุมภาพันธ์ 2012 ได้ประกาศแมทช์แรกในเว็บไซต์ WWE.com คือ แมตช์อิลิมิเนชั่น แชมเบอร์ ชิงแชมป์โลกเฮฟวี่เวท โดยมี แดเนียล ไบรอัน, เวด บาร์เร็ตต์, โคดี โรดส์, บิ๊กโชว์, เดอะเกรทคาลี และซานติโน มาเรลลา ในตอนแรกจะให้มาร์ก เฮนรีปล้ำแชมเบอร์ แต่ไม่ได้ปล้ำ เนื่องจากโดนแบนโดยผู้จัดการทั่วไปสแมคดาวน์ ทีโอดอร์ ลอง ในรอว์ (13 กุมภาพันธ์ 2012) บิ๊กโชว์ต้องเจอกับแรนดี ออร์ตัน เนื่องจากในสแมคดาวน์ (10 กุมภาพันธ์ 2012) บิ๊กโชว์ได้ออกมายุ่งแมทช์ของออร์ตันกับไบรอัน ทำให้ออร์ตันแพ้ฟาล์ว ผลสุดท้ายออร์ตันโดนไบรอันเอาเข็มขัดแชมป์โลกตีใส่กะโหลก ทำให้ออร์ตันบาดเจ็บ จึงถูกออกจากการปล้ำแชมเบอร์ ในสแมคดาวน์ ผู้จัดการทั่วไป ทีโอดอร์ ลอง ได้จัดแบทเทิลรอยัลหาผู้ท้าชิงแชมป์โลกเฮฟวี่เวทในแชมเบอร์แทนออร์ตัน สุดท้ายซานติโนเป็นฝ่ายชนะ

## ผล

### ผลอิลิมิเนชั่น แชมเบอร์ฝั่งรอว์

### ผลอิลิมิเนชั่น แชมเบอร์ฝั่งสแมคดาวน์

## ดูเพิ่ม
* อิลิมิเนชั่น แชมเบอร์ — รายการศึกใหญ่ หรือ เพย์-เพอร์-วิว
* อิลิมิเนชั่น แชมเบอร์ แมทช์ — แมทช์การปล้ำ
* รายชื่อรายการเพย์-เพอร์-วิวของดับเบิลยูดับเบิลยูอี

## อ้างอิง

## แหล่งข้อมูลอื่น
* เว็บไซต์อย่างเป็นทางการของอิลิมิเนชั่น แชมเบอร์

หมวดหมู่:ดับเบิลยูดับเบิลยูอี อิลิมิเนชั่น แชมเบอร์
หมวดหมู่:มวยปล้ำอาชีพในปี พ.ศ. 2555
ฝีของตับ

**ฝีของตับ**คือภาวะซึ่งมีฝีอยู่ในตับ สาเหตุส่วนใหญ่มาจากมีการติดเชื้อในช่องท้องเช่นไส้ติ่งอักเสบหรือกระเปาะลำไส้อักเสบแล้วมีการติดเชื้อผ่านกระแสเลือดเข้าไปยังตับผ่านหลอดเลือดดำพอร์ทัล อัตราตายเมื่อมีการรักษาอยู่ที่ 10-30%
## ชนิด
ฝีของตับแบ่งออกเป็นสามชนิดหลักๆ ตามสาเหตุของโรค
*ฝีในตับจากหนอง ส่วนใหญ่เป็นการติดเชื้อแบคทีเรียหลายชนิด พบเป็น 80% ของผู้ป่วยฝีในตับในสหรัฐอเมริกา
*ฝีในตับจากอะมีบา จากอะมีบา *Entamoeba histolytica* พบเป็น 10%
*ฝีเชื้อรา ส่วนใหญ่มาจากราสปีชีส์ *Candida* พบผู้ป่วยน้อยกว่า 10%

หมวดหมู่:โรคตับ
วิทยาลัยกองทัพอากาศ (ประเทศบราซิล)

**วิทยาลัยกองทัพอากาศ** (; อักษรย่อ: AFA) เป็นสถานศึกษาของกองทัพอากาศบราซิล ที่จัดการฝึกอบรบปฏิบัติการเบื้องต้นให้แก่คณะกรรมการเจ้าหน้าที่หลักแห่งกองบัญชาการกองทัพอากาศบราซิล ตั้งอยู่ทางทิศตะวันออกของปิรัสซูนุนกา ในรัฐเซาเปาโล และเป็นฐานทัพอากาศที่ใหญ่ที่สุดของประเทศ ตลอดจนเป็นวิทยาลัยกองทัพอากาศที่ใหญ่ที่สุดในละตินอเมริกา ผู้สำเร็จสามหลักสูตรการระดมเจ้าหน้าที่ (CFOs) ที่มีอยู่ทั้งหมดของวิทยาลัยกองทัพอากาศจะได้รับวุฒินายทหารจากกระทรวงศึกษาธิการของบราซิล

สถาบันการศึกษาตอบสนองภารกิจด้านการฝึกฝนเจ้าหน้าที่สำหรับคณะนักบินกองทัพอากาศ, คณะพลาธิการกองทัพอากาศ และคณะทหารราบกองทัพอากาศ การพัฒนาคุณสมบัตินักเรียนนายเรืออากาศในแต่ละคนด้านการต่อสู้แบบทหาร, สติปัญญาและความเชี่ยวชาญเฉพาะด้าน นอกจากนี้ ยังมีด้านจริยธรรม, คุณธรรม, การคำนึงถึงพลเมืองและสังคม, การพิชิตเป้าหมาย และที่ส่วนท้ายของกระบวนการนี้ ตำแหน่งหนึ่งจะกลายเป็นผู้นำกองทัพอากาศสมัยใหม่ วิทยาลัยกองทัพอากาศ พร้อมด้วย *[[วิทยาลัยทหารแห่งอากูเอส เนกราส]]* (อาคาเดเมียมิลิตาร์ ดาสอากูเอส เนกราส) และ *[[วิทยาลัยกองทัพเรือ (บราซิล)|วิทยาลัยกองทัพเรือ]]* (เอสโกลา นาวาล) ต่างเป็นหนึ่งในสถาบันทางทหารของประเทศบราซิล

วิทยาลัยกองทัพอากาศเป็นฐานที่พักแรกของการเรียนการสอนฝูงบินทางอากาศที่หนึ่งและการเรียนการสอนฝูงบินทางอากาศที่สอง ตลอดจนเป็นฐานที่ตั้งของฝูงบินควันซึ่งเป็นที่รู้จักในระดับสากล ในการเรียนการสอนวิชาการบินหัวเรื่อง  *อาคาเดเมีย* เป็นหนึ่งในหลักสูตรฝึกอบรมการบินทหารที่มีคนเลือกมากที่สุดของโลก นักเรียนนายเรืออากาศจะเริ่มเรียนการบินในปีที่สอง และจากประสบการณ์ที่น้อยกว่า 15 ชั่วโมงของนักเรียนนายเรืออากาศ จะต้องสามารถออกบินเดี่ยวได้

## อ้างอิง

## แหล่งข้อมูลอื่น
* เว็บไซต์อย่างเป็นทางการ  

หมวดหมู่:โรงเรียนทหาร
หมวดหมู่:กองทัพอากาศ
หมวดหมู่:ประเทศบราซิล
วัดกลาง (จังหวัดกาฬสินธุ์)

**วัดกลาง** เป็นพระอารามหลวงชั้นตรีชนิดสามัญ ตั้งอยู่เลขที่ 47 ถนนกาฬสินธุ์ ตำบลกาฬสินธุ์ อำเภอเมืองกาฬสินธุ์ จังหวัดกาฬสินธุ์ สร้างขึ้นเมื่อปี พ.ศ. 2387 ได้รับพระราชทานวิสุงคามสีมา เมื่อวันที่ 4 สิงหาคม พ.ศ. 2480 และได้รับการสถาปนาขึ้นเป็นพระอารามหลวงชั้นตรี ชนิดสามัญเมื่อ วันที่ 31 พฤษภาคม พ.ศ. 2521 เป็นวัดสังกัดคณะสงฆ์มหานิกาย ตั้งอยู่บนพื้นที่ 7 ไร่ 2 งาน 55 ตารางวา เป็นวัดที่มีเฉพาะพื้นที่ตั้งวัดเท่านั้น ไม่มีธรณีสงฆ์ หรือ กัลปนา โดยประดิษฐานพระพุทธสัมฤทธิ์นิรโรคันตราย หรือหลวงพ่อองค์ดำ

## ประวัติ
ตามทะเบียนวัดของคณะกรรมการสงฆ์อำเภอเมืองกาฬสินธุ์ จังหวัดกาฬสินธุ์ บันทึกไว้ว่า วัดกลางสร้างเมื่อ พ.ศ. 2389 แต่ไม่ปรากฏหลักฐานเกี่ยวกับผู้สร้างและเจ้าอาวาสรูปแรก วัดกลางมีความเจริญรุ่งเรืองบ้าง ตกต่ำบ้างผลัดเปลี่ยนกันตามยุคตามสมัย ครั้งถึงในสมัย พระครูกาฬสินธวาจารย์ทิสังฆปาโมกข์ (อ้ม) และพระครูกาฬสินธวาจารย์ (ติ่ง) เป็นเจ้าอาวาส  ก็เจริญก้าวหน้ามาโดยลำดับ จนถึงสมัยพระธรรมวงศาจารย์ (สุข สุขโณ) เจ้าอาวาสรูปก่อน ได้จัดการพัฒนาวัดทั้งด้านวัตถุ การศึกษา  และการปฏิบัติธรรมรุดหน้ามาโดยตลอด  มีเสนาสนะสิ่งปลูกสร้างถาวรมาตรฐานและถูกต้องตามแบบศิลปะของไทย ที่สวยงามมาก  ภายในวัดสะอาดร่มรื่น  เหมาะแก่การปฏิบัติศาสนกิจ เป็นวัดตัวอย่างของบรรดาวัดทั้งหลายที่มีในเขตจังหวัดกาฬสินธุ์ มีการศึกษาทั้งคดีโลกและคดีธรรมเหมาะสมกับสมัยนิยม ได้รับการยกย่องจากประชาชนตลอดมาตั้งแต่อดีตจนถึงสมัยพระเทพปัญญาเมธี

## ถาวรวัตถุ-ปูชนียวัตถุ
### ถาวรวัตถุ
* พระอุโบสถ 1 หลัง 
* พระวิหารพระพุทธสัมฤทธิ์ หลังเก่า 1 หลัง 
* พระวิหารพระพุทธสัมฤทธิ์ หลังใหม่ 1 หลัง 
* ศาลาการเปรียญ (กุฏิเจ้าคณะจังหวัดกาฬสินธุ์) 1 หลัง 
* ศาลาบำเพ็ญบุญใหม่ 1 หลัง 
* อาคารหอพิพิธภัณฑ์ 1 หลัง 
* กุฏิสงฆ์ 4 หลัง 
* โรงเรียนปริยัติธรรม 
* หอระฆัง 1 หลัง 
* สำนักงานพุทธสมาคมจังหวัดกาฬสินธุ์ 1 หลัง 
* โรงเก็บเรือซวง (เรือแข่ง) 
* ห้องสุขามาตรฐานทั่วไป 2 หลัง 

### ปูชนียวัตถุ
* พระพุทธปฏิมาประธานในพระอุโบสถ 1 องค์ 
* พระพุทธสัมฤทธิ์นิรโรคันตราย (หลวงพ่อองค์ดำ พระมิ่งบ้านมิ่งเมือง) 1 องค์ 
* รอยพระพุทธบาทจำลองโบราณ 1 องค์ 
* พระพุทธรูปปางต่าง ๆ ขนาดต่าง ๆ ประมาณ 100 องค์ 
* รูปเจ้าแม่กวนอิม 1 องค์ 

## อ้างอิง

ก
กลาง
ก
รายชื่อตอนในสมาคมแม่บ้านหัวใจเปลี่ยว

*[[สมาคมแม่บ้านหัวใจเปลี่ยว]]* เป็นรายการโทรทัศน์ของอเมริกัน ซึ่งฉายทางช่อง ABC ตั้งแต่วันที่ 3 ตุลาคม พ.ศ. 2547 ซึ่ง ณ วันที่ 30 ตุลาคม พ.ศ. 2554 มีจำนวนตอนทั้งสิ้น 163 ตอน รวมเป็น 8 ฤดูกาลด้วยกัน และปัจจุบัน ฤดูกาลที่ 1 - 7 วางจำหน่ายเป็น DVD ในภูมิภาคที่ 1,2,3,4 และ 5

*สมาคมแม่บ้านหัวใจเปลี่ยว* ได้ตามติดเรื่องราวชีวิตของผู้หญิงทั้งสี่คน ได้แก่ Susan (Teri Hatcher), Lynette (Felicity Huffman), Bree (Marcia Cross) and Gabrielle (Eva Longoria) ผ่านดวงตาของ Mary Alice (Brenda Strong) ผู้เป็นเพื่อนบ้านที่เสียชีวิตแล้ว

## รายชื่อตอน

## อ้างอิง

สมาคมแม่บ้านหัวใจเปลี่ยว
ตำบลอินคีรี

**อินคีรี** เป็นตำบลหนึ่งในอำเภอพรหมคีรี จังหวัดนครศรีธรรมราช ห่างจากที่ว่าการอำเภอพรหมคีรีประมาณ 12 กิโลเมตร ตำบลอินคีรีทั้งพื้นที่อยู่ในเขตองค์การบริหารส่วนตำบลอินคีรี

## ประวัติ
ตำบลอินคีรี เป็นชุมชนย่อยราษฏรส่วนใหญ่นับถือศาสนาพุทธจึงได้สร้างวัดเพื่อประกอบพิธีทางศาสนา ชื่อว่า (อิน-ทะ-ระ-คี-รี) อินทรคีรี ต่อมาเป็นตำบลเรียกชื่อว่า อินคีรี (ไม่มี "ทร") ซึ่งอยู่ในความรับผิดชอบของ อ.เมืองนครศรีธรรมราช ต่อมาเมื่อปี 2517 กระทรวงมหาดไทยได้ประกาศให้ตำบลอินคีรี ตำบลบ้านเกาะ และ ตำบลพรหมโลก ยกฐานะเป็นกิ่งอำเภอพรหมคีรี ปัจจุบัน ต.อินคีรีเป็นตำบลที่อยู่ในความรับผิดชอบของ อ.พรหมคีรี

## ภูมิศาสตร์
ตำบลอินคีรีมีภูมิประเทศเป็นที่ราบและที่ราบลุ่ม สภาพพื้นที่เป็นดินร่วน ดินร่วนปนทราย และดินเหนียว เหมาะสำหรับทำการเกษตร ทำนา ทำสวน ปลูกพืชไร่ และ เลี้ยงสัตว์ มีลำคลองไหลผ่านพื้นที่ 2 สาย คือ คลองน้ำแคบต้นน้ำจากน้ำตกพรหมโลก และคลองอ้ายเขียว ต้นน้ำจากน้ำตกอ้ายเขียว ซึ่งหมู่บ้านมีที่ราบลุ่มและอยู่ใกล้ริมคลอง ทำให้พื้นที่ตำบลอินคีรี มีภาวะน้ำท่วมทุกปี

### อาณาเขตติดต่อ
ตำบลอินคีรีตั้งอยู่ทางทิศตะวันตกของตัวเมืองนครศรีธรรมราช
***ทิศเหนือ** ติดต่อกับ ตำบลทอนหงส์ อำเภอพรหมคีรี และตำบลดอนตะโก อำเภอท่าศาลา จังหวัดนครศรีธรรมราช
***ทิศใต้** ติดต่อกับ ตำบลดอนตะโก อำเภอท่าศาลา และตำบลปากพูน อำเภอเมืองนครศรีธรรมราช จังหวัดนครศรีธรรมราช
***ทิศตะวันออก** ติดต่อกับ ตำบลนาเรียง อำเภอพรหมคีรี และตำบลท่างิ้ว อำเภอเมืองนครศรีธรรมราช จังหวัดนครศรีธรรมราช
***ทิศตะวันตก** ติดต่อกับ ตำบลนาเรียง และตำบลบ้านเกาะ อำเภอพรหมคีรี จังหวัดนครศรีธรรมราช

## หมู่บ้าน
จำนวนหมู่บ้านในเขตองค์การบริหารส่วนตำบลอินคีรี มีทั้งหมด 7 หมู่บ้าน คือ 
* หมู่ที่ 1 บ้านน้ำแคบ 
* หมู่ที่ 2 บ้านสากเหล็ก 
*
*

## เศรษฐกิจ
ประชากรในพื้นที่ตำบลอินคีรี ส่วนใหญ่ประกอบอาชีพเกษตรกรรม คือ การทำนา เช่น ทำนาข้าวจ้าว และข้าวเหนียวดำ ทำสวน เช่น ทำสวนมังคุด สวนเงาะ สวนทุเรียน สวนลองกอง และ สวนยางพารา เป็นต้น ปลูกพืชไร่ เช่น มะเขือ แตงโม แตงกวา ฟักเขียว ถั่วฝักยาว และพืชอื่น ๆ รองลงมา คือ เลี้ยงสัตว์ ค้าขาย รับจ้างทั่วไปและหาปลาตามแหล่งน้ำต่าง ๆ ไม่มีตลาดรองรับผลผลิต เกษตรกรจะต้องไปหาตลาดขายผลิตผลนอกพื้นที่ ทำให้เพิ่มค่าพาหนะมากขึ้นและไม่สามารถกำหนดราคาได้เองต้องอาศัยพ่อค้าคนกลางในการค้าขาย เป็นปัญหาที่ทำให้ราษฎรมีรายได้ต่ำ และส่วนใหญ่ราษฎรประกอบอาชีพหลักเพียงอาชีพเดียว ไม่มีอาชีพเสริม

## สาธารณสุข
* รพ.สต.บ้านนาสร้าง
* รพ.สต.บ้านน้ำแคบ 

## สถานศึกษา
* โรงเรียนบ้านเกาะวิทยา
* โรงเรียนวัดโทเอก 
* โรงเรียนวัดสากเหล็ก 
* โรงเรียนวัดป่ากิ่ว 
* ศูนย์พัฒนาเด็กเล็กน่าอยู่บ้านน้ำแคบ
* ศูนย์พัฒนาเด็กเล็กบ้านหญ้าปล้อง

## ศาสนสถาน
* **วัด** จำนวนวัดในตำบลอินคีรี มีทั้งหมด 3 วัด คือ 
** วัดโทเอก (หัวตลิ่ง)
** วัดป่ากิ่ว 
** วัดสากเหล็ก 

* **มัสยิด**
** มัสยิดบ้านน้ำใส

## อ้างอิง

## แหล่งข้อมูลอื่น
* เว็บไซต์องค์การบริหารส่วนตำบลอินคีรี

อินคีรี
อินคีรี
อินคีรี
แยกประชานุกูล

**แยกประชานุกูล** เป็นสี่แยกในท้องที่แขวงวงศ์สว่าง เขตบางซื่อ กรุงเทพมหานคร เป็นจุดตัดระหว่างถนนรัชดาภิเษกกับถนนประชาชื่น

## รูปแบบของทางแยก
* สะพานข้ามทางแยกในแนวถนนรัชดาภิเษก
* ถนนระดับดินของถนนประชาชื่น
* สัญญาณไฟจราจรของรถในถนนระดับดินที่ต้องการตรงไป เลี้ยวซ้าย และเลี้ยวขวา

## แหล่งข้อมูลอื่น

ประชานุกูล
ประชานุกูล
การประชุมโต๊ะกลมดัตช์–อินโดนีเซีย

**การประชุมโต๊ะกลมดัตช์-อินโดนีเซีย** จัดขึ้นในเดอะเฮกระหว่างวันที่ 23 สิงหาคม ถึง 2 พฤศจิกายน ค.ศ. 1949 ระหว่างผู้แทนของเนเธอร์แลนด์, สาธารณรัฐอินโดนีเซีย และสภาที่ปรึกษาสหพันธ์ (BFO) อันเป็นตัวแทนของรัฐต่าง ๆ ที่เนเธอร์แลนด์จัดตั้งขึ้นในกลุ่มเกาะอินโดนีเซีย ก่อนหน้าการประชุมนี้ มีการประชุมระดับสูงเกิดขึ้นระหว่างเนเธอร์แลนด์กับอินโดนีเซียแล้วสามครั้ง การประชุมนี้ยุติลงโดยเนเธอร์แลนด์ตกลงถ่ายโอนอธิปไตยให้แก่สหรัฐอินโดนีเซีย

## การประชุม
thumb|left|การประชุมโต๊ะกลมกำลังอยู่ในช่วงการประชุม
ทั้งสองบรรลุความตกลงในการถอนทหารดัตช์ "ภายในระยะเวลาสั้นที่สุดที่เป็นไปได้" และสหรัฐอินโดนีเซียจะมอบ "สถานะชาติที่ได้รับอนุเคราะห์ยิ่ง" แก่เนเธอร์แลนด์ นอกจากนั้น จะไม่มีการเลือกปฏิบัติระหว่างคนหรือบริษัทสัญชาติดัตช์ และสาธารณรัฐตกลงจะเข้าควบคุมความตกลงการค้าที่เจรจาโดยหมู่เกาะอินเดียตะวันออกของเนเธอร์แลนด์ อย่างไรก็ดี มีอยู่สองประเด็นสำคัญที่ตกลงกันไม่ได้ คือ ว่าด้วยหนี้ในช่วงที่เนเธอร์แลนด์ปกครองในฐานะเจ้าอาณานิคม และสถานะของนิวกินีตะวันตก

การเจรจาว่าด้วยหนี้ในประเทศและหนี้ต่างประเทศของการปกครองอาณานิคมหมู่เกาะอินเดียตะวันออกของเนเธอร์แลนด์ยืดเยื้อออกไป โดยต่างฝ่ายต่างเสนอการคำนวณของตนและโต้แย้งว่าสหรัฐอินโดนีเซียควรรับผิดชอบต่อหนี้ที่เนเธอร์แลนด์ก่อไว้หลังยอมจำนนต่อญี่ปุ่นใน ค.ศ. 1942 หรือไม่ โดยเฉพาะผู้แทนอินโดนีเซียรู้สึกขุ่นเคืองที่ต้องครอบคลุมสิ่งที่เห็นว่าเป็นราคาการปฏิบัติทางทหารของเนเธอร์แลนด์ต่ออินโดนีเซีย ท้ายที่สุด จากการเข้าแทรกแซงของสมาชิกสหรัฐอเมริกาของคณะกรรมาธิการอินโดนีเซียสหประชาชาติ (UN Commission on Indonesia) ฝ่ายอินโดนีเซียจึงตระหนักว่าการตกลงจ่ายหนี้ส่วนของเนเธอร์แลนด์จะเป็นราคาที่พวกเขาจะต้องจ่ายเพื่อให้ได้รับการถ่ายโอนอธิปไตย วันที่ 24 ตุลาคม ผู้แทนอินโดนีเซียตกลงว่าอินโดนีเซียจะรับภาระหนี้รัฐบาลหมู่เกาะอินเดียตะวันออกของเนเธอร์แลนด์ประมาณ 4,300 ล้านกิลเดอร์ดัตช์

ปัญหาที่ว่านิวกินีตะวันตกควรรวมเข้าหรือไม่เกือบส่งผลให้การประชุมถึงทางตัน ผู้แทนอินโดนีเซียถือมุมมองว่าอินโดนีเซียควรประกอบด้วยดินแดนหมู่เกาะอินเดียตะวันออกของเนเธอร์แลนด์ทั้งหมด ฝ่ายเนเธอร์แลนด์ปฏิเสธที่จะประนีประนอม โดยอ้างว่านิวกินีตะวันตกไม่มีความสัมพันธ์ด้านเชื้อชาติกับส่วนที่เหลือของกลุ่มเกาะ แม้ความเห็นของสาธารณชนดัตช์จะสนับสนุนให้ถ่ายโอนนิวกินีตะวันตกแก่อินโดนีเซีย คณะรัฐมนตรีดัตช์กังวลว่าจะไม่สามารถให้สัตยาบันความตกลงโต๊ะกลมในรัฐสภาหากยอมรับจุดนี้ ท้ายสุด ในช่วงเช้าของวันที่ 1 พฤศจิกายน ค.ศ. 1949 มีการบรรลุความประนีประนอม สถานะของนิวกินีตะวันตกจะถูกพิจารณาผ่านการเจรจาระหว่างสหรัฐอินโดนีเซียและเนเธอร์แลนด์ภายในปีที่มีการถ่ายโอนอธิปไตยนั้น

การประชุมดังกล่าวปิดลงอย่างเป็นทางการในอาคารรัฐสภาเนเธอร์แลนด์เมื่อวันที่ 2 พฤศจิกายน ค.ศ. 1949 และอธิปไตยถูกถ่ายโอนให้แก่สหรัฐอินโดนีเซียเมื่อวันที่ 27 ธันวาคม ปีเดียวกัน

## อ้างอิง

## บรรณานุกรม
* Ide Anak Agung Gde Agung (1973) *Twenty Years Indonesian Foreign Policy: 1945-1965* Mouton & Co ISBN 979-8139-06-2
* Kahin, George McTurnan (1952) *Nationalism and Revolution in Indonesia* Cornell University Press, ISBN 0-8014-9108-8

หมวดหมู่:ประวัติศาสตร์อินโดนีเซีย
หมวดหมู่:ประวัติศาสตร์เนเธอร์แลนด์
หมวดหมู่:พ.ศ. 2492
แยกรัชโยธิน

**แยกรัชโยธิน** เป็นสี่แยกจุดตัดระหว่างถนนพหลโยธิน กับถนนรัชดาภิเษก ในพื้นที่แขวงจอมพล แขวงจตุจักร แขวงลาดยาว และแขวงจันทรเกษม เขตจตุจักร กรุงเทพมหานคร ซึ่งถนนที่ตั้งตรงแยกรัชโยธินสามารถเชื่อมต่อกับซอยได้ดังต่อไปนี้ ซอยวังหิน, ซอยเสนานิคม, ซอยโชคชัย 4 ซอยรัชดาภิเษก 42 44 36 32 30, ซอยลาดพร้าว 23 35, ซอยพหลโยธิน 28 30 อันเป็นซอยที่เชื่อมต่อเป็นหนึ่งเดียวกันทั้งหมดแยกรัชโยธินสามารถใช้เป็นทางลัดสู่ถนนรัชดาภิเษก, ถนนพหลโยธิน, ถนนลาดพร้าว และถนนลาดพร้าววังหินได้

## รูปแบบของทางแยก
* อุโมงค์ทางลอดแยกรัชโยธิน ตามแนวถนนรัชดาภิเษก (ในอดีตจะมีสะพานข้ามทางแยกตามแนวถนนรัชดาภิเษก ซึ่งปัจจุบันได้รื้อถอนออกไป) โดยอุโมงค์ทางลอดแยกรัชโยธินเปิดใช้ตั้งแต่วันที่ 5 พฤศจิกายน 2561 มีขนาด 4 ช่องจราจร กว้าง 16.80 เมตร ยาว 1,085 เมตร ความสูงช่องทางลอด 5.25 เมตร และต่ำกว่าถนน 7.50 เมตร
*สะพานข้ามทางแยก ตามแนวถนนพหลโยธิน (ใช้โครงสร้างร่วมกับเสาตอม่อของรถไฟฟ้าบีทีเอส สายสุขุมวิท ช่วงหมอชิต-สะพานใหม่-คูคต) โดยเปิดใช้ตั้งแต่วันที่ 4 กุมภาพันธ์ 2562 โดยมีขนาด 2 ช่องจราจร
* ถนนระดับดินผ่านตลอดของถนนทุกสายเมื่อเลี้ยวซ้ายเข้าถนนที่อยู่ติดกัน
* สัญญาณไฟจราจรของรถในถนนระดับดินที่ต้องการตรงไปและเลี้ยวขวา
* สถานีควบคุมสัญญาณไฟจราจร 1 สถานี ที่บริเวณซอยพหลโยธิน 31

## สถานที่สำคัญบริเวณทางแยก
* เมเจอร์ ซีนีเพล็กซ์ รัชโยธิน
* ไทยพาณิชย์ปาร์กพลาซา
* สถานีตำรวจนครบาลพหลโยธิน
* ตึกช้าง

## แหล่งข้อมูลอื่น

รัชโยธิน
รัชโยธิน
บีบีซีวัน

**บีบีซีวัน** () เป็นช่องโทรทัศน์สำคัญของบรรษัทแพร่ภาพกระจายเสียงอังกฤษ (บีบีซี) ในสหราชอาณาจักร เริ่มการแพร่ภาพเมื่อวันที่ 2 พฤศจิกายน พ.ศ. 2479 ในชื่อ บีบีซี เทเลวิชั่น เซอร์วิส และเป็นบริการโทรทัศน์ทั่วไปแห่งแรกของโลกที่มีความละเอียดของภาพระดับสูง ภายหลังถูกเปลี่ยนชื่อเป็น **บีบีซีทีวี** กระทั่งช่อง บีบีซีทู เริ่มแพร่ภาพใน พ.ศ. 2507 จึงได้เป็นที่รู้จักในชื่อ **บีบีซีวัน** โดยการสะกดแบบปัจจุบันเริ่มใช้ใน พ.ศ. 2540 

งบประมาณประจำปีของช่องสำหรับ พ.ศ. 2555 - พ.ศ. 2556 อยู่ที่ 1.14 พันล้านปอนด์สเตอร์ลิง เช่นเดียวกับสถานีโทรทัศน์ในประเทศอื่นของบีบีซี และผู้กระจายเสียงวิทยุโทรทัศน์อีกมากในยุโรปและเอเชีย งบประมาณส่วนใหญ่มาจากค่าธรรมเนียมรับชมโทรทัศน์ซึ่งจัดเก็บจากพลเมืองสหราชอาณาจักรเป็นรายปี ดังนั้น รายการทั้งหลายจึงไม่ถูกขัดด้วยโฆษณาเชิงพาณิชย์ไม่ว่าขณะใดก็ตาม ปัจจุบัน เป็นช่องโทรทัศน์ที่มีผู้ชมมากที่สุดในสหราชอาณาจักร นำหน้าคู่แข่งการเป็นผู้นำเรตติงของไอทีวี

## ประวัติ

## บริการอื่นๆ ของบีบีซีวัน

## ตราสัญลักษณ์ของบีบีซีวัน

ไฟล์:BBC1-1991.svg|ตั้งแต่ปี พ.ศ. 2534 ถึง พ.ศ. 2540
ไฟล์:BBC One 1997.svg|ตั้งแต่ปี ค.ศ. 2540 ถึง พ.ศ. 2545
ไฟล์:BBC One (2002).svg|ตั้งแต่ปี พ.ศ. 2545 ถึง พ.ศ. 2549
ไฟล์:BBC One logo.svg|ตั้งแต่ปี พ.ศ. 2549 ถึง พ.ศ. 2564
ไฟล์:BBC One logo 2021.svg|ตั้งแต่ปี พ.ศ. 2564 ถึงปัจจุบัน


## การออกอากาศในระบบความคมชัดสูง

## การปิดสถานี
* ก่อน 9 พฤศจิกายน พ.ศ. 2540 การปิดสถานีจะเริ่มจากการพยากรณ์อากาศวันพรุ่งนี้ ต่อจากนั้นจะเป็นนาฬิกา ต่อจากนั้นจะเป็นตราสัญลักษณ์ของสถานีโดยใช้เสียงเป็นเพลงก็อดเซฟเดอะควีน

## หมายเหตุ

## อ้างอิง

## แหล่งข้อมูลอื่น
* 

หมวดหมู่:บีบีซี
หมวดหมู่:สถานีโทรทัศน์ในสหราชอาณาจักร